open-index/open-wikipedia-markdown huggingface dataset:
ജി.എൻ. മധു

ജലച്‌ഛായചിത്രകാരനാണ് **ജി.എൻ. മധു**. തുർക്കി ആസ്‌ഥാനമായുള്ള ഇന്റർനാഷണൽ വാട്ടർ കളർ സൊസൈറ്റി സംഘടിപ്പിച്ച അന്തർദേശീയ ജലച്‌ഛായ ചിത്രരചനാ മത്സരത്തിൽ രണ്ടാം സ്‌ഥാനം മധുവിനു ലഭിച്ചു.

കോട്ടയം ജില്ലയിലെ മുണ്ടക്കയത്തിനു സമീപം ചിറ്റടിയിൽ ഗുരുവിലാസം വീട്ടിൽ നാരായണൻ വൈദ്യരുടെയും നാരായണിയുടെയും മകനായി ജനിച്ചു. കോരൂത്തോട്‌ സി. കേശവൻ മെമ്മോറിയൽ ഹയർ സെക്കൻഡറി സ്‌കൂളിലും മുണ്ടക്കയം സെന്റ്‌ ആന്റണീസ്‌ ഹൈസ്‌കൂളിലുമായി പ്രാഥമിക വിദ്യാഭ്യാസം പൂർത്തിയാക്കി. തുടർന്ന് തിരുവനന്തപുരം ഫൈൻ ആർട്‌സ് കോളജിൽ നിന്നും അഡ്വർടൈസിംഗ്‌-ഗ്രാഫിക്‌ ഡിസൈനിംഗിൽ ഒന്നാം റാങ്ക്‌ നേടി. പിന്നീട് വിദേശത്ത്‌ ഇന്റീരിയർ ആർക്കിടെക്‌ചർ പ്രഫഷണിൽ ഏർപ്പെട്ടു.
## അവലംബം

വർഗ്ഗം:കേരളത്തിലെ ചിത്രകാരന്മാർ
നരേഷ് ബേദി

പ്രശസ്തനായ വന ജീവി ഫോട്ടോഗ്രാഫറും ഡോക്യുമെന്ററി സംവിധായകനുമാണ് **നരേഷ് ബേദി**. സഹോദരൻ രാജേഷ് ബേദിയുമൊത്ത് നിരവധി ഡോക്യുമെന്ററികൾ നിർമ്മിച്ചിട്ടുണ്ട്. ഗ്രീൻ ഓസ്കാർ പുരസ്കാരം ആദ്യമായി ലഭിച്ച ഇന്ത്യക്കാരനാണ്. 2015 ൽ പത്മശ്രീ പുരസ്കാരം ലഭിച്ചു. 

## ജീവിതരേഖ
ഇന്ത്യൻ സംസ്ഥാനമായ ഉത്തരാഖണ്ഡിലെ ഹരിദ്വാറിൽ വൈൽഡ് ലൈഫ് ഫോട്ടോഗ്രാഫറും ഈ വിഷയത്തിൽ 74 പുസ്തകങ്ങളുടെ രചയിതാവുമായിരുന്ന രമേഷ് ബേദിയുടെ മകനായാണ് നരേഷ് ബേദി ജനിച്ചത്. 

## ഡോക്യുമെന്ററികൾ
*Flying Prince of Wildlife (1975)
*The Ganges Gharial  (1983)

## പുരസ്കാരങ്ങൾ
*പത്മശ്രീ (2015)
*ഗ്രീൻ ഓസ്കാർ പുരസ്കാരം

## അവലംബം


വർഗ്ഗം:ഛായാഗ്രാഹകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഗ്രീൻ ഓസ്കാർ പുരസ്കാരം ലഭിച്ചവർ
പ്രഫുല്ല കർ

ഒഡീഷയിലെ ചലച്ചിത്ര സംഗീത സംവിധായകനും ഗായകനും ഗാന രചയിതാവുമാണ് **പ്രഫുല്ല കർ** (16 ഫെബ്രുവരി 1939 – 17 ഏപ്രിൽ 2022) . 2015 ൽ പത്മശ്രീ പുരസ്കാരം ലഭിച്ചു. 
## പുരസ്കാരങ്ങൾ
* പത്മശ്രീ (2015)
## അവലംബം


വർഗ്ഗം:ഒഡിയ ചലച്ചിത്ര സംഗീതസംവിധായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1939-ൽ ജനിച്ചവർ
വർഗ്ഗം:2022-ൽ മരിച്ചവർ
കുളക്കുന്നേൽ ശ്രീധർമ്മശാസ്താ ക്ഷേത്രം

എറണാകുളം ജില്ലയിൽ പെരുംമ്പാവൂർ, കുറുപ്പംപടി, വേങ്ങുർ ഗ്രാമപഞ്ചായത്തിൽ മേയ്ക്കപ്പാല, കോട്ടപ്പാറ വനാതിർത്തിയിൽ മലമുകളിലായി സ്ഥിതിചെയ്യുന്ന അയ്യപ്പക്ഷേത്രം 
   ഇരുമുടിക്കെട്ടുമായ് അയ്യപ്പന്മാർ എത്തുന്ന ക്ഷേത്രം
നച്ചറ

ഭക്ഷ്യയോഗ്യമായ ഒരിനം മത്സ്യമാണ് **നച്ചറ** . അലങ്കാരമത്സ്യമായും ഇവ ഉപയോഗിക്കപ്പെടുന്നു. വടക്കൻ കേരളത്തിൽ ഇത് **കച്ചായി** എന്നും അറിയപ്പെടുന്നു. മലപ്പുറം ജില്ലയിലെ പൊന്നാനിയിൽ **കയ്യെരുമ**, **കയ്യേരി ** എന്നീ പേരുകളിൽ അറിയപ്പെടുന്നു. ചെമ്മീൻ കെട്ടുകളിലും ഓരുജല പ്രദേശങ്ങളിലും കാണപ്പെടുന്നു. ഈ മത്സ്യം സാധാരണയായി ഇന്തോ-പസഫിക് മുതൽ ജപ്പാൻ, ന്യൂ ഗിനിയ, ദക്ഷിണ ആസ്ട്രേലിയ വരെ കാണപ്പെടുന്നു.

നച്ചറ മത്സ്യങ്ങൾ കൂട്ടത്തോടെയാണ് ജീവിക്കുന്നത്. പ്രകൃത്യാലുള്ള സാഹചര്യങ്ങളിൽ 40 സെ.മീ. വരെ ഇവ വളരുന്നു. ഇവയുടെ തല ചെറുതാണ്. വശങ്ങളിലേയ്ക്ക് പതിഞ്ഞ ശരീരഘടനയാണ് നച്ചറയ്ക്ക്. ശരീരം നിറയെ ചിതറിക്കിടക്കുന്ന പച്ചകലർന്ന കറുത്തപൊട്ടുകൾ കാണപ്പെടുന്നു. ശരീരത്തിന് പച്ചയോ പച്ചകലർന്ന ചാരനിറമോ പച്ച കലർന്ന തവിട്ടുനിറമോ ആണുള്ളത്. സർവ്വാഹാരിയാണ് നച്ചറകൾ. അഴിമുഖങ്ങൾ, കണ്ടൽക്കാടുകൾ, തുറമുഖങ്ങൾ, നദികളുടെയും മറ്റും അടിത്തട്ടിലും തീരദേശ ജലാശയത്തിലും ഇവ ജീവിക്കുന്നു.

## അവലംബം

വർഗ്ഗം:ഭക്ഷ്യയോഗ്യമായ മത്സ്യങ്ങൾ
വർഗ്ഗം:അലങ്കാരമത്സ്യങ്ങൾ
വർഗ്ഗം:മത്സ്യങ്ങൾ
വർഗ്ഗം:കേരളത്തിലെ മത്സ്യങ്ങൾ
മുറിവേറ്റ ശീർഷകങ്ങൾ

മലയാള കവി എ. അയ്യപ്പന്റെ സമ്പൂർണ്ണ കവിതകളുടെ സമാഹാരമാണ് **മുറിവേറ്റ ശീർഷകങ്ങൾ**. ഈ പുസ്തകത്തിൽ കവിതകൾ മാത്രമല്ല, അയ്യപ്പൻ മറ്റുള്ളവർക്ക് അയച്ച കത്തുകൾ, സഹൃദയരുടെ - അയ്യപ്പനോടൊത്തുള്ള അനുഭവങ്ങൾ, ഓർമ്മക്കുറിപ്പുകൾ, വിശകലനങ്ങൾ, എല്ലാമുൾപ്പെടുത്തിയിട്ടുണ്ട്. 2000 ൽ ആലുവയിലെ പെൻ ബുക്സാണ് ഈ പുസ്തകം പ്രസിദ്ധീകരിച്ചത്.
## അവലംബം


വർഗ്ഗം:മലയാളഗ്രന്ഥങ്ങൾ
തമ്മിനേനി വീരഭദ്രം

സി.പി.ഐ(എം) തെലങ്കാന സംസ്ഥാന സെക്രട്ടറിയാണ് **തമ്മിനേനി വീരഭദ്രം** (ജനനം : 1954). സി.പി.എമ്മിന്റെ കേന്ദ്ര കമ്മിറ്റി അംഗമായ അദ്ദേഹത്തെ 2015 ലെ സംസ്ഥാന സമ്മേളനത്തിലാണ് സംസ്ഥാന സെക്രട്ടറിയായി തെരഞ്ഞെടുത്തത്.
## ജീവിതരേഖ
ഖമ്മം സ്വദേശിയായ ഇദ്ദേഹം എസ്.എഫ്.ഐ പ്രവർത്തനങ്ങളിലൂടെയാണ് പൊതു രംഗത്തെത്തിയത്. 1991 ലും 1998 ലും ലോക്സഭാ തെരഞ്ഞെടുപ്പിൽ ഖമ്മം ലോക്സഭാ മണ്ഡലത്തിൽനിന്ന് മത്സരിച്ചെങ്കിലും വിജയിച്ചില്ല.

തെലങ്കാന സംസ്ഥാനം രൂപവത്കരിക്കപ്പെട്ടതോടെ, സി.പി.എം. ആന്ധ്ര സംസ്ഥാനകമ്മിറ്റി വിഭജിച്ചിരുന്നു. തമ്മിനേനി വീരഭദ്രം സെക്രട്ടറിയായി 42 അംഗ തെലങ്കാന സംസ്ഥാനകമ്മിറ്റിയാണ് സി.പി.എം രൂപവത്കരിച്ചത്. 
## അവലംബം


വർഗ്ഗം:സി.പി.ഐ.എം. നേതാക്കൾ
വർഗ്ഗം:1954-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
രാമ വർമ്മ VIII

രാമ വർമ്മVIII(16 ഓഗസ്റ്റ് 1790ൽ മരിച്ചു )കൊച്ചി രാജ്യം 1775 തൊട്ട് 1790 വരെ ഭരിച്ച ഒരു ഭാരതീയ ഭരണാധികാരിയായിരുന്നു. രാജാവായിരുന്ന അവസ്ഥ .രാമ വർമ്മVIII ്കൊച്ചിരാജാവ് കേരളവർമ്മയുടെ (കേരള വർമ്മII)ഇളയ സഹോദരനായിരുന്നു. കേരള വർമ്മയുടെ മരണത്തിനു ശേഷം(1775)രാജ്യം ഭരിച്ചു.മെെസൂരിലെ 
ഹെെദരലി കേരളം കീഴടക്കിയ കാരണത്താൽ അ്ത്രെ വലിയ ഭരണാധികാരം രാമവർമ്മയ്ക്ക് ഇല്ലായിരുന്നു.രാമ വർമ്മയുടെ ഭരണകാലത്ത്,മുസ്ലീം ജനറൽ സർദാർ ഖാൻ കൊച്ചി കീഴടക്കി തൃശ്ശൂരിൽ വാസസ്ഥലം ഉണ്ടാക്കി.
രാമവർമ്മ VIII 16 ഓഗസ്റ്റ് 1790ൽ സ്മോൾ പോക്സ് ബോദ്ധ്യപ്പെട്ട് മരിച്ചു.അദ്ദേഹത്തിൻറെ മരുമകൻ,രാമവർമ്മ XI(ശക്തൻ തംബുരാൻ ),രാജ്യാഭരണം കൈയ്യിലേറ്റെടുത്തു.
രാമവർമ്മVIII,മഹരാജാ ഓഫ് കൊച്ചി (1775-1790)
മുൻഗാമിഃകേരള വർമ്മII
പിൻഗാമിഃRama Varma IX(ശക്തൻ തമ്ബുരാൻ)

വർഗ്ഗം:കൊച്ചിയുടെ ഭരണാധികാരികൾ
ശാന്തിനികേതൻ

കൽക്കത്തയിൽ നിന്നും 130 കി.മി. വടക്കുള്ള പ്രക്യതിസുന്ദരമായ ബോൽഗ്രപൂർ ഗ്രാമപ്രദേശത്ത് രബീന്ദ്രനാഥ് ടാഗോർ **ശാന്തിനികേതൻ** വിദ്യാലയം സ്ഥാപിച്ചു.പ്രക്യതിയിൽ ലയിച്ചു ചേർന്നു ധ്യാനനിരതമായ സ്വെരജീവിതം നയിക്കുവാൻ പറ്റിയ അന്തരീക്ഷം രവീന്ദ്രനാഥടാഗോർ അവിടെ ഒരുക്കി. മഹർഷിമാരുടെ ആശ്രമജീവിത മാതൃകയാണ് വിദ്യാലയത്തിൽ ഉണ്ടായിരുന്നത്. കുട്ടികളെ വിദ്യാലയത്തിന്റെ സങ്കുചിതമായ ഭിത്തികൾക്കുള്ളിൽനിന്നു മോചിപ്പിച്ച് പ്രക്യതിയുമായി ബന്ധമുള്ളവരാക്കിത്തീർക്കുകയും അവർക്ക് സാമൂഹികമായി ജീവിക്കുവാനും വളരുവാനും സ്വാതന്ത്ര്യം നൽകുകയും ചെയ്യുക എന്നതായിരുന്നു ടാഗോരിന്റെ ലക്ഷ്യം. 1913-ൽ നോബൽ സമ്മാനത്തിൽനിന്നു ലഭിച്ച മുഴുവൻ തുകയും ശാന്തിനികേതനത്തിനു വേണ്ടി അദ്ദേഹം ചിലവഴിച്ചു. "ഇൻഡ്യൻ രാഷ്ട്രീയ ജീവിതത്തിലെ മരുപ്പച്ച" എന്നാണ് ജവഹർലാൽ നെഹ്റു ശാന്തിനികേതനെ വിശേഷിപ്പിച്ചത്.
1921-ൽ ഈ വിദ്യാലയം വിശ്വഭാരതി സർവകലാശാലയായി.
 
## അവലംബങ്ങൾ

## കൂടുതൽ വായനയ്ക്ക്
* UNESCO: Shantiniketan (on the Tentative List since 2010)

## ബാഹ്യ ലിങ്കുകൾ

* 

വർഗ്ഗം:സർവ്വകലാശാലകൾ - അപൂർണ്ണലേഖനങ്ങൾ
വർഗ്ഗം:ഇന്ത്യയിലെ യൂണിവേഴ്സിറ്റി പട്ടണങ്ങൾ
വർഗ്ഗം:ശാന്തിനികേതൻ
കുറ്റൂർ, തൃശ്ശൂർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **കുറ്റൂർ**. കോലഴി ഗ്രാമപഞ്ചായത്തിന്റെ ഭാഗമാണിത്.
## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ക്രിസ്റ്റഡെല്ഫിയൻസ്

**ക്രിസ്റ്റഡെല്ഫിയന്സ്** (Christadelphians; അറുപതിനായിരത്തില് പരം അംഗങ്ങളുള്ള ക്രിസ്തുവില് സഹോദരി സഹോദരന്മാര് എന്ന് അര്ത്ഥമുള്ള ക്രിസ്റ്റഡെല്ഫിയന്സ് എന്ന ക്രിസ്തീയ പ്രോട്ടസ്റ്റന്സ് സംഘടന വര്ഷങ്ങളായി ലോകമെന്പാടും നിലവിലിരിക്കുന്നു. 
## ചരിത്രം
1850 നൂറ്റാണ്ടില് അടിസ്ഥാന വിശ്വാസങ്ങളുമായി ആദിമ സഭ രൂപംകൊണ്ടു.

## വിശ്വാസം
ഇവര് വേദപുസ്തകത്തെ ദൈവത്തിന്റെ ആധീകാരീകമായ വചനമായി കണ്ടുവരുന്നു. അതില് പറഞ്ഞിട്ടില്ലാത്ത ത്രിത്വ വിശ്വാസവും കന്യാ മറിയത്തില് നിന്നു ദൈവത്തിന്റെ ശക്തിയാല് ജനിച്ച യേശുവിനെ ആത്മീയ മനുഷ്യനായിട്ടല്ലാതെ ദൈവമായോ ദൈവത്തിന്റെ അവതാരമായോ വിശ്വസിക്കുന്നില്ല.
## References

## External links
*  Christadelphians India

വർഗ്ഗം:ക്രൈസ്തവം
പാറ്റഗോണിയ മരുഭൂമി

ഇത് **പാറ്റഗോണിയൻ മരുഭൂമി**,**പാറ്റഗോണിയൻ സ്റ്റെപ്പ്‌**(Patagonian Steppe) എന്നീ പേരുകളിലും അറിയപ്പെടുന്നു.673,000 ചതുരശ്ര കിലോമീറ്റർ വിസ്താരമുള്ള ഈ പ്രദേശം അർജന്റീനയിലെ ഏറ്റവും വലിയ മരുഭൂമിയും ലോകത്തിലെ ഏഴാമത്തെ വലിയ മരുഭൂമിയുമാണ്. ഈ മരുഭൂമിയുടെ കുറച്ച് പ്രദേശങ്ങൾ ചിലിയിലും ഉണ്ട്. ഇതിനു പടിഞ്ഞാറ് ആന്തിസ് പർവ്വതനിരയും കിഴക്ക് , അറ്റ്‌ലാന്റിക് സമുദ്രവുമാണ്‌. പാമ്പാ പുൽമേടുകൾ ആണ് ഇതിനു വടക്ക് ഭാഗത്ത്. 

വർഗ്ഗം:തെക്കേ അമേരിക്കയിലെ മരുഭൂമികൾ
വർഗ്ഗം:അർജന്റീന
വർഗ്ഗം:ചിലിയിലെ മരുഭൂമികൾ
വർഗ്ഗം:പാറ്റഗോണിയ
മണ്ണാർക്കാട് പൂരം

മണ്ണാർക്കാട് പ്രദേശത്തെ ഒരു പ്രധാനപ്പെട്ട  ഉത്സവമാണ് **മണ്ണാർക്കാട് പൂരം**.അരകുറിശ്ശി ഉദയർകുന്ന് ഭഗവതി ക്ഷേത്രത്തിലാണ് ഇത് ആഘോഷിക്കുന്നത്.  കുംഭമാസത്തിലെ പൌർണ്ണമി തിഥിയിൽ ആഘോഷിക്കുന്ന വലിയാറാട്ട് പൂരാഘോഷത്തിന്റെ സുപ്രധാന ചടങ്ങാണ്.

## അവലംബം

## പുറത്തേക്കുള്ള കണ്ണികൾ
* മണ്ണാർക്കാട് പൂരത്തിന്റെ ഔദ്യോഗിക വെബ്സൈറ്റ് 

വർഗ്ഗം:ഉത്സവങ്ങൾ - അപൂർണ്ണലേഖനങ്ങൾ
വർഗ്ഗം:ഉത്സവം
__ഉള്ളടക്കംഇടുക__
രാമ വർമ്മ X

**രാമ വർമ്മ** X(1809 ജനുവരിയിൽ മരിച്ചു )കൊച്ചി രാജ്യം 1805 തൊട്ട് 1809 വരെ ഭരിച്ച ഒരു ഭാരതീയ ഭരണാധികാരിയായിരുന്നു.
കുടുംബംഃരാമവർമ്മX ശക്തൻ തംബുരാൻറെ അമ്മയുടെ ഇളയ സഹോദരിയുടെ(ചിറ്റമ്മ തംബുരാൻ )മകനായിരുന്നു.ശക്തൻ തംബുരാൻറെ മരണത്തിനു ശേഷം(1805)രാജ്യം ഭരിച്ചു.
രാജാവായിരുന്ന അവസ്ഥഃരാമവർമ്മXിനെ ഒരു ദയാലുവും,തണുപ്പൻ സ്വഭാവവും ഉള്ള കഴിവുകെട്ട ഭരണാധികാരിയായിട്ടാണ് കണക്കാക്കപ്പെടുന്നത്.
അദ്ദേഹം ഒരു ഗംഭീര സാഹിത്യകാരനായിരുന്നു.അദ്ദേഹമാണ് സുന്ദരകാൻഠ  പുരാണത്തിൻറെ രചയിതാവ്.
മരണംഃ1809 ജനുവരിയിൽ രാമവർമ്മ X വെള്ളാരപ്പിള്ളിയിൽ മരിച്ചു.ഈ കാരണത്താൽ അദ്ദേഹത്തെ വെള്ളാരപ്പിള്ളിയിൽ തീപ്പെട്ട തംബുരാൻ എന്നും വിളിക്കും.
മുൻഗാമിഃശക്തൻ തംബുരാൻ (രാമവർമ്മ IX )
പിൻഗാമിഃകേരള വർമ്മ III
ഭരണകാലംഃ1805_1809
അമ്മഃചിറ്റമ്മ തംബുരാൻ 
രാമ വർമ്മ X
മഹരാജാ ഓഫ് കൊച്ചി

വർഗ്ഗം:കൊച്ചിയുടെ ഭരണാധികാരികൾ
മുണ്ടൂർ, തൃശ്ശൂർ

കേരളത്തിലെ തൃശ്ശൂർ ജില്ലയിലെ ഒരു വളർന്നുവരുന്ന ചെറിയൊരു പട്ടണം ആണ് **മുണ്ടൂർ**. കൈപ്പറമ്പ് ഗ്രാമപഞ്ചായത്തിന്റെ ഭാഗമാണിത്. കേരളത്തിലെ പ്രമുഖ ക്രൈസ്തവ ദേവാലയങ്ങളിൽ ഒന്നായ  മുണ്ടൂർ പരിശുദ്ധ കർമ്മല മാതാവിന്റെ ദേവാലയം ഇവിടെ സ്ഥിതിചെയ്യുന്നു. കേരളത്തിലെ ഏറ്റവും വലിയ Centralized AC ദേവാലയമാണ്. തൃശ്ശൂരും കുറ്റിപ്പുറവും തമ്മിൽ ബന്ധിപ്പിക്കുന്ന സംസ്ഥാനപാത 69 ഇതിലൂടെ കടന്നു പോകുന്നു. തൃശ്ശൂർ നഗരത്തിലേക്ക് വെറും 10 കിലോമീറ്റർ മാത്രമാണ് മുണ്ടൂരിൽ നിന്നുള്ളത്. 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
തൂവാനം വെള്ളച്ചാട്ടം

കേരളത്തിൽ ഇടുക്കി ജില്ലയിലെ മൂന്നാറിൽ സ്ഥിതി ചെയ്യുന്ന ഒരു വെള്ളച്ചാട്ടമാണ് **തൂവാനം വെള്ളച്ചാട്ടം**. ചിന്നാർ വന്യജീവി സങ്കേതത്തിനുള്ളിൽ പാമ്പാറിലാണ് വെള്ളച്ചാട്ടത്തിന്റെ സ്ഥാനം. മറയൂർ - ഉടുമലൈ സംസ്ഥാന പാതയിൽ നിന്ന് എട്ട് കിലോമീറ്റർ അകലെയായാണ് വെള്ളച്ചാട്ടം സ്ഥിതി ചെയ്യുന്നത്. 84 അടി ഉയരത്തിൽനിന്നാണ് ജലപാതം താഴേക്ക് പതിക്കുന്നത്.

## ചിത്രശാല

Chinnar waterfalls-Munnar.JPG|ദൂരെനിന്നുള്ള കാഴ്ച
ThoovanamFalls from SH17.jpg|മറ്റൊന്ന്
Thoovanam Waterfalls.jpg|അടുത്ത് നിന്നും


## പുറം കണ്ണികൾ

## അവലംബം

വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ
ഇന്ത്യാസ് ഡോട്ടർ

ഡൽഹി കൂട്ടബലാത്സംഗത്തിന്റെ ഭയാനകമായ കഥ പറയുന്ന ഡോക്യുമെന്ററിയാണ് **ഇന്ത്യാസ് ഡോട്ടർ**. ലെസ്‌ലി ഉഡ്വിൻ സംവിധാനം ചെയ്ത ഈ ഡോക്യുമെന്ററി,  ലിംഗസമത്വം, പുരുഷമനോഭാവം തുടങ്ങിയവയൊക്കെ ചർച്ച ചെയ്യുന്നതാണ്.വധശിക്ഷയ്ക്കു വിധിക്കപ്പെട്ട നാലു പ്രതികളെ 30 മണിക്കൂറോളം അഭിമുഖം നടത്തിയാണ് ഈ ഡോക്യുമെന്ററി തയ്യാറാക്കിയത്. 
## വിലക്ക്
ഡൽഹിയിൽ കൂട്ടമാനഭംഗത്തിനിരയായി കൊല്ലപ്പെട്ട പെൺകുട്ടിയെ അപഹസിച്ചുള്ള പ്രതിയുടെ അഭിമുഖം സംപ്രേഷണം ചെയ്യുന്നത് ഡൽഹി പാട്യാലഹൗസ് കോടതി വിലക്കിയതിനെ തുടർന്ന് യു.കെ യിൽ മാത്രം ലഭ്യമാകുന്ന ബിബിസി ഫോർ ചാനലിൽ ഡോക്യുമെന്ററി സംപ്രേഷണം ചെയ്യാൻ ചാനൽ അധികൃതർ തീരുമാനിച്ചിരുന്നു. രാജ്യാന്തര വനിതാദിനമായ മാർച്ച് 8ന് അഭിമുഖം സംപ്രേഷണം ചെയ്യാനായിരുന്നു ബി.ബി.സിയുടെ തീരുമാനം. ഡൽഹി കൂട്ടബലാത്സംഗ കേസിലെ പ്രതി മുകേഷ് സിംഗിന്റെ വിവാദ അഭിമുഖം ഇന്റർനെറ്റിൽ അപ്‌ലോഡ് ചെയ്യുന്നതിനും വിലക്ക് ഏർപ്പെടുത്തി. ഡോക്യുമെന്ററിയ്‌ക്കെതിരെ ദൽഹി പോലീസ് എഫ്.ഐ.ആർ രജിസ്റ്റർ ചെയ്തിട്ടുമുണ്ട്. പക്ഷെ വിലക്ക് നിലനിൽക്കെ തന്നെ നിരോധനം ലംഘിച്ച് യു.കെ അടക്കമുള്ള രാജ്യങ്ങളിൽ ഡോക്യുമെന്ററിയിലെ എട്ട് മിനിറ്റ് വരുന്ന വിവാദ അഭിമുഖം  ബി.ബി.സി സംപ്രേഷണം ചെയ്തു. ഇതേത്തുടർന്ന് ചാനലിനെതിരെ കേന്ദ്രം നിയമനടപടി തുടങ്ങി.  വിവാദ ഡോക്യുമെന്ററി യൂട്യൂബിലും അപ്ലോഡ് ചെയ്യപ്പെട്ടെങ്കിലും കേന്ദ്ര ആഭ്യന്തര മന്ത്രാലയത്തിന്റെ നിർദ്ദേശാനുസരണം പിന്നീട് ഇത് യൂട്യൂബ് പിൻവലിച്ചു.വൻതോതിലുള്ള ജനതാത്പര്യം കണക്കിലെടുത്താണ് ഡോക്യുമെന്ററി സംപ്രേഷണം ചെയ്തതെന്നാണ് ബി.ബി.സി.യുടെ വിശദീകരണം.

ഡൽഹി കൂട്ടബലാത്സംഗക്കേസിൽ വധശിക്ഷയ്ക്ക് വിധിക്കപ്പെട്ട നാലുപേരിലൊരാളായ  മുകേഷ് സിങ് ഡോക്യുമെന്ററിയുടെ ഭാഗമായ അഭിമുഖത്തിൽ പറയുന്നത് ഡൽഹി കൂട്ടബലാത്സംഗത്തിന്റെ ഉത്തരവാദിത്തം പെൺകുട്ടിക്കുതന്നെയാണെന്നാണ്.
## അവലംബം

## പുറം കണ്ണികൾ
*
*

വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:അമേരിക്കൻ ഡോക്യുമെന്ററി ചലച്ചിത്രങ്ങൾ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്രങ്ങൾ
വർഗ്ഗം:ഇംഗ്ലീഷിൽ നിർമ്മിക്കപ്പെട്ട ഇന്ത്യൻ ഡോക്യുമെന്ററി ചലച്ചിത്രങ്ങൾ
ലെസ്‌ലി ഉഡ്വിൻ

ഇസ്രായേൽ വംശജയായ ബ്രിട്ടീഷ് ചലച്ചിത്ര നിർമ്മാതാവും അഭിനേത്രിയും ഡോക്യുമെന്ററി സംവിധായികയുമാണ്  **ലെസ്‌ലി ഉഡ്വിൻ**.

## ജീവിതരേഖ
യു.കെയിലെ ബിർമിംഗ്ഹാമിൽ ജനിച്ചു. ഈസ്റ്റ് ഈസ് ഈസ്റ്റ് എന്ന ചിത്രത്തിന്റെ നിർമ്മാണത്തിന്  ബഫ്റ്റ പുരസ്കാരത്തിന് അർഹയായി. മർച്ചന്റ് ഓഫ് വെനീസ് എന്ന ചിത്രത്തിലെ അഭിനയവും ശ്രദ്ധേയമായി. ഇവർ സംവിധാനം ചെയ്ത 'ഇന്ത്യാസ് ഡോട്ടർ' എന്ന നിർഭയ പെൺകുട്ടിയെക്കുറിച്ചുള്ള ഡോക്യുമെന്ററിക്ക് ഇന്ത്യയിൽ പ്രദർശനാനുമതി നിഷേധിക്കപ്പെട്ടെങ്കിലും കേന്ദ്രസർക്കാരിന്റെ എതിർപ്പ് മറികടന്ന് ബിബിസി ഫോർ ചാനൽ വിവാദ ഡോക്യുമെന്ററി സംപ്രേഷണം ചെയ്തു. സ്ത്രീകളോടുള്ള പുരുഷമനോഭാവം തുറന്നുകാട്ടുകയാണ് ഡോക്യുമെന്ററിയിലൂടെ ലക്ഷ്യമിട്ടതെന്നാണ് സംവിധായികയുടെ നിലപാട്.

## ഇന്ത്യാസ് ഡോട്ടർ
ഡൽഹി കൂട്ടബലാത്സംഗത്തിന്റെ ഭയാനകമായ കഥ പറയുന്നതാണ് ഈ ഡോക്യുമെന്ററി. രണ്ടു വർഷം സമയമെടുത്ത് ചിത്രീകരിച്ച ഈ ഡോക്യുമെന്ററി,  ലിംഗസമത്വം, പുരുഷമനോഭാവം തുടങ്ങിയവയൊക്കെ ചർച്ച ചെയ്യുന്നതാണ്. 

## അവലംബം

## ഇതും കാണുക
*ഇന്ത്യാസ് ഡോട്ടർ
വർഗ്ഗം:ഇംഗ്ലീഷ് ചലച്ചിത്ര നടിമാർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ബ്രിട്ടീഷ് ഡോക്യുമെന്ററി ചലച്ചിത്ര സംവിധായകർ
കൊട്ടേക്കാട്

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് ** കോട്ടേക്കാട്** (English: Kottekkad) കോലഴി **ഗ്രാമപഞ്ചായത്തിലെ** (Ward No. 17) ഒരു വാർഡും കുടിയേറ്റ മേഖലയുമാണ്.  ഇത് **[[തൃശ്ശൂർ|തൃശൂർ]]**, കേരളം, ഇന്ത്യയിലാണ് സ്ഥിതിചെയ്യുന്നത്. കോട്ടേക്കാട് പുഴക്കൽ ബ്ലോക്കിൽ, തൃശ്ശൂർ താലൂക്കിന്റെ പരിധിയിലാണ് വരുന്നത്.

## ചരിത്രം

## ഭൂമിശാസ്ത്രം
കോട്ടേക്കാട് തൃശ്ശൂർ നഗരത്തിന്റെ വടക്കുഭാഗത്ത് സ്ഥിതിചെയ്യുന്ന നഗരപരിസര പ്രദേശങ്ങളിലൊന്നാണ്. കൊളഴി പഞ്ചായത്ത് തൃശ്ശൂർ നഗരമധ്യത്തിൽ നിന്ന് ഏകദേശം 7 കിലോമീറ്റർ വടക്കാണ്. കോട്ടേക്കാട് കുട്ടൂർ സെൻസസ് ടൗൺ ക്ലസ്റ്ററിന്റെ ഭാഗമാണ്.

## ഭരണകൂടം
കോട്ടേക്കാട് കൊളഴി ഗ്രാമപഞ്ചായത്തിലെ 17-ാം വാർഡാണ്. 2020-ലെ കേരളത്തിലെ പ്രാദേശിക സ്വയംഭരണ സ്ഥാപന തെരഞ്ഞെടുപ്പിൽ **പി. എ. ലോനപ്പൻ** കോട്ടേക്കാട് വാർഡിലെ അംഗമായി തിരഞ്ഞെടുക്കപ്പെട്ടു. 

## പ്രധാന സ്ഥലങ്ങൾ

* **കോട്ടേക്കാട്ടുകാവ് ഭഗവതി ക്ഷേത്രം** (Kottekkattukavu Bhagavathi Temple) കൊണ്ടാണ് പ്രശസ്തം. ഭഗവതി, ശിവൻ, ഹനുമാൻ, അയ്യപ്പൻ, സർപ്പദേവതകൾ, സുബ്രഹ്മണ്യൻ, ബ്രഹ്മരക്ഷസ്സു എന്നിവർക്കായി വിവിധ ക്ഷേത്രങ്ങൾ ഇവിടെ സ്ഥിതിചെയ്യുന്നു.
* സെയിന്റ് മേരി അസംഷൻ  ഫൊറോന പള്ളി. (St. Mary's Assumption Forane Church) ഇത് **സൈറോ-മലബാർ കത്തോലിക്കാ സഭയുടെ ത്രിശ്ശൂർ മഹാധർമ്മപ്രാന്തത്തിലെ** ഒരു ഫൊറോൻ പള്ളിയാണ്. പ്രദേശത്തെ പ്രധാന ആരാധനാലയവും വാർഷിക പെരുന്നാൾ, ആരാധനാകർമ്മങ്ങൾ, സാമൂഹിക-ആധ്യാത്മിക പ്രവർത്തനങ്ങൾ എന്നിവയുടെ കേന്ദ്രവുമാണ്.

## തപാൽ സേവനം
കോട്ടേക്കാട് കോട്ടൂർ (തൃശൂർ) ഉപതപാൽ ഓഫീസിന്റെ പരിധിയിൽ വരുന്നു. പിൻകോഡ് **680013** ആണ്.

## ഇതും കാണുക

* കോലഴി ഗ്രാമപഞ്ചായത്ത്

## റഫറൻസുകൾ

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വെളപ്പായ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **വെളപ്പായ**. അവണൂർ ഗ്രാമപഞ്ചായത്തിന്റെ ഭാഗമാണിത്. 108 ശിവക്ഷേത്രങ്ങളിലൊന്നായ വെളപ്പായ മഹാദേവക്ഷേത്രം ഇവിടെ സ്ഥിതിചെയ്യുന്നു.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ദി കുലശേഖര പെരുമാൾസ് ഓഫ് ട്രാവൻകൂർ

മാർക്ക് ഡിലനോയി എഴുതിയ തിരുവിതാംകൂറിന്റെ ചരിത്രമാണ് **ദി കുലശേഖര പെരുമാൾസ് ഓഫ് ട്രാവൻകൂർ**. യുസ്താക്കിയൂസ് ബെനെദിക്തുസ് ഡെ ലെനോയ്‌യുടെ കുടുംബക്കാരനായിരുന്നു മാർക്ക് ഡിലനോയി. 1671 മുതൽ 1758 വരെയുള്ള തിരുവിതാംകൂറിന്റെ ചരിത്രമാണ് ഈ ഗ്രന്ഥത്തിൽ പ്രതിപാദിക്കുന്നത്.

ഡച്ച് ഈസ്റ്റ് ഇന്ത്യ കമ്പനിയുടെ നാവികസേന കമാന്ററും, പിന്നീട് തിരുവിതാംകൂറിന്റെ സൈന്യാധിപനും ആയിരുന്നു ഡിലനോയി 1715 ഡിസംബർ 25ന് ഫ്രഞ്ച് നഗരമായ അരാസിൽ ജനിച്ചുവെന്ന് ഈ ഗ്രന്ഥത്തിൽ വ്യക്തമാക്കുന്നുണ്ട്.

## അവലംബം

വർഗ്ഗം:തിരുവിതാംകൂറിന്റെ ചരിത്രം
വർഗ്ഗം:ഇംഗ്ലീഷ് ഗ്രന്ഥങ്ങൾ
രോഹിണി ഗോഡ്ബൊലെ

സൈദ്ധാന്തിക ഭൗതികശാസ്ത്രജ്ഞയായ ഇന്ത്യൻ വനിതയാണ് **രോഹിണി ഗോഡ്ബൊലെ.**  ബാംഗ്ലൂരിലെ ഇന്ത്യൻ  ഇൻസ്റ്റിറ്റ്യൂട്ട് ഓഫ് സയൻസിൽ ഉന്നതോർജ്ജ ഭൗതികശാസ്ത്ര കേന്ദ്രത്തിലെ പ്രൊഫസറുമാണ് അവർ.കണികാഭൗതികമാണ് രോഹിണി ഗോഡ്ബൊലെയുടെ പ്രധാന ഗവേഷണ മേഖല. സ്റ്റാൻഡേഡ് മോഡലിനും അതിനുമപ്പുറവുമുള്ള ഭൗതികശാസ്ത്രഗവേഷണത്തിൽ തത്പരയാണവർ.വികസ്വരരാജ്യങ്ങളിലെ സയൻ അക്കാദമി ഫെല്ലോ കൂടിയാണ് രോഹിണി .ഇന്ത്യയിലെ വനിതാശാസ്ത്രജ്ഞരെപ്പറ്റിയുള്ള ലീലാവതിയുടെ പെൺമക്കൾ എന്ന ഗ്രന്ഥത്തിന്റെ എഡിറ്റർമാരിലൊരാളാണ് അവർ.

## ഗവേഷണ മേഖല
ഗോഡ്ബൊലെയുടെ പ്രവർത്തനമേഖലകൾ ഇവയാണ്:- 
*കണികാത്വരിത്രങ്ങളിൽ പുതിയ കണികകളുടെ നിർമ്മാണം
*ലാർജ് ഹാഡ്രോൺ കൊളൈഡറിലെ ഭൗതികം
*ക്വാണ്ടം ക്രൊമോഡൈനാമിക്സ് പ്രതിഭാസങ്ങൾ
*സൂപ്പർസിമ്മട്രിയും ഇലക്ട്രോവീക്ക് ഭൗതികവും
## വിദ്യാഭ്യാസം
യൂണിവേഴ്സിറ്റി ഓഫ് പൂനെയിൽ നിന്നും ബിരുദവും മുംബൈ ഇന്ത്യൻ ഇൻസ്റ്റിറ്റൂട്ട് ഓഫ് ടെക്നോളജിയിൽ നിന്നും ബിരുദാനന്തര ബിരുദവും നേടിയ രോഹിണി 1979ൽ യൂണിവേഴ്സിറ്റി ഓഫ് ന്യൂയോർക്കിൽ നിന്നും ഡോക്ടറേറ്റും കരസ്ഥമാക്കി. തുടർന്ന് റ്റാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ചിൽ ജോലി ചെയ്തുതുടങ്ങി.  പിന്നീട് യൂണിവേഴ്സിറ്റി ഓഫ് ബോംബെ, ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് തുടങ്ങിയ പ്രമുഖ അക്കാദമിക്കു് ഗവേഷണസ്ഥാപനങ്ങളിൽ പ്രവർത്തനം തുടർന്നുപോരുന്നു. 
## സംഭാവനകൾ
സേണിലെ ഇന്റർനാഷണൽ ലീനിയർ കൊളൈഡർ ഉപദേശകസമിതി അംഗമാണ് രോഹിണി ഗോഡ്ബൊലെ. ഇന്ത്യയിലെ വനിതാശാസ്ത്രജ്ഞരെപ്പറ്റിയുള്ള ലീലാവതിയുടെ പുത്രിമാർ എന്ന ഗ്രന്ഥത്തിന്റെ എഡിറ്റർമാരിലൊരാളാണ് അവർ.

## അവാർഡുകൾ
*ഇന്ത്യൻ നാഷണൻ സയൻസ് അക്കാദമിയുടെ സത്യേന്ദ്രനാഥ്ബോസ് മെഡൽ (2009) 
*ഇന്ത്യയിലെ നാഷണൽ അക്കാദമി ഓഫ് സയൻസ് ഫെല്ലോഷിപ്പ്  (NASI) (2007)
*വികസ്വരരാജ്യങ്ങളിലെ സയൻസ് അക്കാദമി ഫെല്ലോഷിപ്പ്, TWAS 2009
## അവലംബം
* Autobiographical article by Rohini Godbole in Lilavati's Daughters
വർഗ്ഗം:1952-ൽ ജനിച്ചവർ
വർഗ്ഗം:ഇന്ത്യൻ ഭൗതികശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
വർഗ്ഗം:2024-ൽ മരിച്ചവർ
ഫിഫ്റ്റി ഷെയ്ഡ്സ് ഓഫ് ഗ്രേ

ബ്രിട്ടീഷ് എഴുത്തുകാരി ഇ.എൽ. ജെയിംസ്  രചിച്ച രതി നോവലാണ് **ഫിഫ്റ്റി ഷേയ്ഡ്‌സ് ഓഫ് ഗ്രേ**. 2011 ൽ പ്രസിദ്ധീകരിച്ച ഈ കൃതിയിലെ ലൈംഗികതയുടെ അതിപ്രസരം നോവലിനെയും ഇതിനെ ആസ്പദമാക്കി നിർമ്മിച്ച ചലച്ചിത്രത്തെയും വിവാദത്തിലാക്കി.  51 ഓളം ഭാഷകളിലേക്ക് പരിഭാഷപ്പെടുത്തിയ നോവലിന്റെ 100 മില്യൺ കോപ്പികളാണ് വിറ്റഴിഞ്ഞത്.
## പ്രമേയം
അനസ്‌താസിയ സ്‌റ്റീൽ എന്ന കോളജ്‌ യുവതിയും ക്രിസ്‌റ്റ്യൻ ഗ്രേ എന്ന യുവ വ്യവസായിയും തമ്മിലുള്ള പ്രണയമാണ് ഈ നോവലിലെ കേന്ദ്ര പ്രമേയം. 
## അവലംബം

## പുറം കണ്ണികൾ
* Official author page

വർഗ്ഗം:ഇംഗ്ലീഷ് നോവലുകൾ
വായ്പൂര് മുസ്ലിം പഴയ പള്ളി

ആയിരത്തിലധികം പഴക്കമുള്ള വളരെ പുരാതനവും പാവനവുമായ മസ്ജിദാണ്  വായ്പൂര് മുസ്ലിം പഴയ പള്ളി പത്തനംതിട്ട ജില്ലയിലെ കൊട്ടാങ്ങാൽ പഞ്ചായത്തിലാണ്  ഈ മസ്ജിദ് ഉള്ളത്. ഇതിന്റെ കീഴിൽ അനാഥ അഗതി സംരക്ഷണം ലക്ഷ്യമാക്കി പ്രവർത്തികുന്ന യത്തീംഖാനയും  വിദ്യാഭ്യാസ പുരോഗതി 	ലക്ഷ്യമാക്കി പ്രവർത്തികുന്ന ഒരു വിദ്യാലയവും പ്രവർത്തിക്കുന്നു.

## പുറത്തേക്കുള്ള കണ്ണികൾ
*http://vaipuryatheemkhana.com

വർഗ്ഗം:പത്തനംതിട്ട ജില്ല
വർഗ്ഗം:പത്തനംതിട്ട ജില്ലയിലെ മുസ്ലീം പള്ളികൾ
ചാലക പോളിമറുകൾ

പൂർണമായും കൃത്രിമവും വിദ്യുത്ചാലകവുമായ പോളിമറുകളാണ് **ചാലക പോളിമറുകൾ**.സംശ്ലേഷിത ലോഹങ്ങൾ എന്നും ഇതിന് പേരുണ്ട്. 
## അവലംബം
നിസംഗത വക്രം

ഉപഭോഗ്താവിന് ഒരെ തരത്തിലുള്ള സംത്യപ്തി നൽകികൊണ്ട്,രണ്ടല്പ്ന്നങ്ങളുടെ വ്യത്യസ്ത സംയോജനങ്ങൾ സാധ്യമായ വക്രം
https://sp.yimg.com/ib/th?id=HN.608004775027477719&pid=15.1&H=120&W=160&P=0
വില ഇലാസ്തിക ചോദനം

ഉല്പന്നത്തിന്റെ വിലയിൽ ഉണ്ടാകുന്ന മാറ്റത്തിന്റെ ഫലമായി ചോദനത്തിലുണ്ടാകുന്ന പ്രതിസ്പന്ദനാത്ന്മകതയാ ചോദനത്തിന്റെ വില ഇലാസ്തിക 
SOURCE :ECONOMICS TEXT BOOK( SCERT )plus two
റെഡ്ബാക്ക് സ്പൈഡർ

ഓസ്ട്രേലിയയിൽ കാണപ്പെടുന്ന വിഷമുള്ള ഒരിനം ചിലന്തിയാണ് **റെഡ്ബാക്ക് സ്പൈഡർ**  ലാറ്റ്രോഡെക്റ്റസ് ജനുസിലെ ഒരു സാർവദേശിയ ഇനമാണ് ഇവ. പെൺചിലന്തികൾക്ക് 10 മില്ലിമീറ്റർ നീളവും ആൺചിലന്തികൾക്ക് 3-4 മില്ലീമീറ്റർ നീളവുമാണുള്ളത്. 

## അവലംബം

## പുറത്തേക്കുള്ള കണ്ണികൾ

* ''Latrodectus hasseltii'' in the Atlas of Living Australia

വർഗ്ഗം:ചിലന്തികൾ
വേലൂർ, തൃശ്ശൂർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **വേലൂർ**. വേലൂർ ഗ്രാമപഞ്ചായത്തിന്റെ ഭാഗമാണിത്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
എടക്കളത്തൂർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **എടക്കളത്തൂർ**. തോളൂർ ഗ്രാമപഞ്ചായത്തിന്റെ ഭാഗമാണിത്.
## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഇ.എൽ. ജെയിംസ്

ബ്രിട്ടീഷ് നോവലിസ്റ്റാണ് **ഇ.എൽ. ജെയിംസ്** എന്ന പേരിലെഴുതുന്ന **എറീക്ക മിച്ചൽ**(ജനനം : 7 മാർച്ച് 1963) . ഇവർ രചിച്ച ഫിഫ്റ്റി ഷേയ്ഡ്‌സ് ഓഫ് ഗ്രേ എന്ന രതി നോവൽ ത്രയം 51 ഓളം ഭാഷകളിലേക്ക് പരിഭാഷപ്പെടുത്തിയതായാണ് കണക്കുകൾ. നോവലിന്റെ 100 മില്യൺ കോപ്പികളോളം വിറ്റഴിഞ്ഞു.

## ജീവിതരേഖ
സ്കോട്ട്ലാന്റ് സ്ലദേശിയായ അച്ഛൻ ബിബിസിയിൽ ഛായാഗ്രഹകനായിരുന്നു. ചിലി സ്വദേശിനിയായിരുന്നു അമ്മ. കെന്റ് സർവകലാശാലയിൽ ചരിത്രം പഠിച്ചു. ടെലിവിഷൻ സ്കൂളിൽ സഹായിയായും ടെലിവിഷൻ എക്സിക്യൂട്ടീവായും  പ്രവർത്തിച്ചു. സ്നോ ക്വീൻസ് ഐസ് ഡ്രാഗണഅ്‍ എന്ന പേരിലായിരുന്നു ആദ്യ രചനകൾ. പിന്നീട് ഇ.എൽ. ജെയിംസ് എന്ന പേര്  സ്വീകരിച്ച് എഴുതിയ ഫിഫ്റ്റി ഷേയ്ഡ്‌സ് ഓഫ് ഗ്രേ എന്ന നോവൽ ത്രയം വിൽപ്പനയിലും ജനപ്രീതിയിലും ശ്രദ്ധേയമായി.

## കൃതികൾ
*ഫിഫ്റ്റി ഷേയ്ഡ്‌സ് ഓഫ് ഗ്രേ
*ഫിഫ്റ്റി ഷേയ്ഡ്‌സ് ഡാർക്കർ
*ഫിഫ്റ്റി ഷേയ്ഡ്‌സ് ഫ്രീഡ്
## പുരസ്കാരങ്ങൾ
*ടൈം മാസിക ലോകത്തെ സ്വാധീനിച്ച 100 പേരിലൊരാളായി തെരഞ്ഞെടുത്തു.
## അവലംബം

## പുറം കണ്ണികൾ

*Official author website
*

വർഗ്ഗം:ഇംഗ്ലീഷ് നോവലെഴുത്തുകാർ
വർഗ്ഗം:1963-ൽ ജനിച്ചവർ
വർഗ്ഗം:മാർച്ച് 7-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
എവ ഡുവേണേ

ഒരു അമേരിക്കൻ ചലച്ചിത്ര സംവിധായികയും, തിരക്കഥാകൃത്തുമാണ് **എവ ഡുവേണേ** എന്ന **എവ മേരീ ഡുവേണേ** (ജനനം: 1972 ഓഗസ്റ്റ് 24). രണ്ടാമത്തെ ഫീച്ചർ ചലച്ചിത്രമായ മിഡിൽ ഓഫ് നോവേറിനു 2012ലെ സൺഡാൻസ് ചലച്ചിത്രമേളയിൽ മികച്ച സംവിധായികക്കുള്ള പുരസ്കാരം നേടിയതോടെയാണ് എവ ഡുവേണേ ശ്രദ്ധിക്കപ്പെടുന്നത്. ഈ ബഹുമതി നേടുന്ന ആദ്യത്തെ ആഫ്രോ-അമേരിക്കൻ സ്ത്രീ കൂടിയാണ് എവ. 2014ൽ പുറത്തിറങ്ങിയ സെൽമ, മികച്ച ചിത്രത്തിനുള്ള അക്കാദമി അവാർഡ് നാമനിർദ്ദേശവും, മികച്ച സംവിധായകനുള്ള ഗോൾഡൻ ഗ്ലോബ് നാമനിർദ്ദേശവും നേടി. ഈ രണ്ടു നേട്ടങ്ങൾ കൈവരിക്കുന്ന ആദ്യത്തെ കറുത്ത വർഗ്ഗക്കാരിയായ സംവിധായികയാണ് എവ ഡുവേണേ. എന്നാൽ മികച്ച സംവിധായകനുള്ള അക്കാദമി അവാർഡ് പുരസ്കാരത്തിനുള്ള നാമനിർദ്ദേശ പട്ടികയിൽ എവയ്ക്ക് സ്ഥാനം ലഭിച്ചില്ല.

## ചലച്ചിത്രങ്ങൾ

## അവലംബം

## പുറംകണ്ണികൾ
* 
* 
*
എറവ്

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **എറവ്**. അരിമ്പൂർ ഗ്രാമപഞ്ചായത്തിന്റെ ഭാഗമാണിത്. പ്രസിദ്ധമായ കപ്പലിന്റെ മാതൃകയിൽ പണി കഴിച്ചിരുപ്പിയ്ക്കുന്ന സൈന്റ്റ്‌ തെരെസ പള്ളി അഥവാ കപ്പൽ പള്ളി സ്ഥിതി ചെയ്യുന്നത് ഈ പ്രദേശത്തിൽ ആണ്.
## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഇമ്രാൻ താഹിർ

ദക്ഷിണാഫ്രിക്കയ്ക്കുവേണ്ടി കളിക്കുന്ന പാകിസ്താൻ വംശജനായ ക്രിക്കറ്റ് താരമാണ് **ഇമ്രാൻ താഹിർ** (ജനനം 1979 മാർച്ച് 27). വലം കൈയൻ ഓഫ് സ്പിന്നറായ താഹിർ  2011 മുതൽ ദക്ഷിണാഫ്രിക്കൻ ടീമിനു വേണ്ടി കളിക്കുന്നു. ഐ.പി.എല്ലിൽ ഡൽഹി ഡെയർഡെവിൾസിനു വേണ്ടിയും അദ്ദേഹം കളിക്കുന്നുണ്ട്. ഏകദിന ക്രിക്കറ്റിൽ ദക്ഷിണാഫ്രിക്കയ്ക്കുവേണ്ടി ഏറ്റവും കൂടുതൽ വിക്കറ്റ് നേടിയിട്ടുള്ള ലെഗ് സ്പിന്നർ എന്ന നേട്ടം താഹിറിനു സ്വന്തമാണ്.

## കണ്ണികൾ
* 
* Imran Tahir 's profile page on Wisden
* 
* A new country for Imran Tahir: Cricinfo
വർഗ്ഗം:1979-ൽ ജനിച്ചവർ

വർഗ്ഗം:മാർച്ച് 31-ന് ജനിച്ചവർ

വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
സാവിത്രിബായ് ഫൂലെ

മഹാരാഷ്ട്രയിൽ അധഃസ്ഥിതരുടെ വിമോചനത്തിനായി നിരന്തരം ഇടപെട്ട സാമൂഹ്യ പ്രവർത്തകയായിരുന്നു **സാവിത്രിബായ് ഫൂലെ** സ്ത്രീകളുടെ വിദ്യാഭ്യാസത്തിനായും ഉന്നതിക്കായും സധീരം പോരാടിയ ഇവർ ജ്യോതിറാവു ഫൂലെയുടെ പത്‌നിയാണ്.
## ജീവിതരേഖ
1831 ജനുവരി 3നാണ് സാവിത്രി ഭായി എന്ന സാവിത്രി ഫൂലെ മഹാരാഷ്ട്രയിൽ ജനിച്ചു.  9 വയസ്സുള്ളപ്പോൾ 13കാരനായ ജ്യോതിറാവു ഫൂലെയുമായുള്ള വിവാഹം നടന്നു. ജ്യോതിറാവുവിന്റെ പ്രോൽസാഹനം നിമിത്തം സ്‌കൂളിൽ പോയി പഠിച്ച് സ്‌കൂൾ അധ്യാപികയായി. 1848 ആഗസ്തിൽ ബുധവാർ പേട്ടയിലെ ഭിഡെവാഡയിൽ, വിദ്യാഭ്യാസം ചെയ്യാനവകാശമില്ലാതിരുന്ന ചമാർ, മഹർ, മാംഗ് തുടങ്ങിയ അസ്പൃശ്യ ജാതികളിൽപെട്ടവർക്കുമായി അവർ സ്വന്തമായി സ്‌കൂൾ ആരംഭിച്ചു. സാമ്പത്തിക കാരണങ്ങളാൽ സാവിത്രി ഫൂലെയ്ക്ക് സ്‌കൂൾ പൂട്ടേണ്ടിവന്നു. പൊതു പ്രശ്നങ്ങളിൽ ജ്യോതിറാവുവിനോടൊപ്പം സജീവമായിരുന്ന സാവിത്രിയുടെ നിരന്തര പരിശ്രമത്താൽ 1851 ജൂലൈ മാസത്തിൽ വീണ്ടും പെൺകുട്ടികൾക്കായുള്ള സ്‌കൂൾ തുറന്നു. 8 കുട്ടികളെ വെച്ച് ആരംഭിച്ച സ്‌കൂൾ പെട്ടെന്നു തന്നെ  വിപുലമായി പ്രവർത്തിക്കാനാരംഭിച്ചു.

1873 സെപ്തംബറിൽ ജ്യോതിറാവു ഫൂലെ രൂപം നൽകിയ സത്യശോധക് സമാജിന്റെ (സത്യാന്വേഷക സംഘടന) എല്ലാ പ്രവർത്തനങ്ങളിലും സാവിത്രി ഭായി ഭാഗഭാക്കായി. സംഘടനയുടെ നേതൃത്വത്തിൽ പെൺകുട്ടികളുടെ വിദ്യാഭ്യാസം മാത്രമല്ല, വിധവാ വിവാഹം, വിധവകളുടെ മക്കൾക്കായി അനാഥാലയങ്ങൾ എന്നിവയും ആരംഭിച്ചു. പരമ്പരാഗതമായ ആചാരങ്ങളെയും മറ്റ് അനാചാരങ്ങളെയും മാറ്റിനിർത്തിക്കൊണ്ട് ബദൽ വിവാഹങ്ങൾ സംഘടിപ്പിച്ചു.

സ്ത്രീകൾ വീടിനു പുറത്തിറങ്ങുന്നത് പോലും കടുത്ത അപമാനമായി കണ്ടിരുന്ന അക്കാലത്ത് യാഥാസ്ഥികരിൽ നിന്നും കനത്ത എതിർപ്പ് ഇവർ നേരിട്ടു. കല്ലും ചളിയും തുടങ്ങി ചാണകം വരെ അവർക്കെതിരെ എറിയപ്പെട്ടു. ഇതിൽ ഭയന്ന് പിന്മാറാതെ മാറ്റിയുടുക്കാൻ മറ്റൊരു സാരി കയ്യിൽ കരുതി. ശക്തമായ എതിർപ്പുകളെ തുടർന്നു ദമ്പതികളെ വീട്ടിൽ നിന്ന് പുറത്താക്കി.

1852 നവംബർ 16 : ബ്രിട്ടീഷ് ഗവണ്മെന്റ് ഫുലെ ദമ്പതികളെ ആദരിച്ചു. വിദ്യാഭ്യാസരംഗത്തെ പ്രവർത്തനങ്ങൾക്ക് “മികച്ച അദ്ധ്യാപിക”(best teacher) ആയി സാവിത്രിബായ് പ്രഖ്യപിക്കപെട്ടു

പ്ലേഗ് പടർന്നു പിടിച്ചപ്പോൾ ആ പ്രദേശങ്ങളിൽ ചെന്ന് മുന്നിൽനിന്ന് പ്രവർത്തിക്കുകയും രോഗം ബാധിച്ചവരെ ആശുപത്രിയിലെത്തിച്ച് രോഗം ഭേദമാകുംവരെ പരിചരിക്കുകയും ചെയ്തു. അങ്ങനെ രോഗം പകർന്നാണ് 1897 മാർച്ച് 10ന് സാവിത്രി ഫൂലെ അന്തരിച്ചത്.

## അവലംബം

## അധിക വായനയ്ക്ക്
* A Forgotten Liberator – The Life And Struggle of Savitribai Phule, Mountain Peak Publishers, New Delhi ISBN 978-81-906277-0-2
*
* സാവിത്രിബായ് ഫുലെ - http://www.thrissurvartha.in/gk/index.php/lifestyle/item/9510-2016-10-06-05-39-19

## പുറം കണ്ണികൾ
* Navayan.com – Events, Life-sketch, Books, Poems, Photos of Bodhisattva Savitribai Phule

വർഗ്ഗം:സാമൂഹ്യപ്രവർത്തകർ
വർഗ്ഗം:വിദ്യാഭ്യാസപ്രവർത്തകർ
വർഗ്ഗം:ഇന്ത്യൻ നവോത്ഥാനം
വർഗ്ഗം:ജനുവരി 3-ന് ജനിച്ചവർ
വർഗ്ഗം:1831-ൽ ജനിച്ചവർ
വർഗ്ഗം:മാർച്ച് 10-ന് മരിച്ചവർ
വർഗ്ഗം:1897-ൽ മരിച്ചവർ
അത്താണി, തൃശ്ശൂർ

കേരളത്തിലെ തൃശ്ശൂർ ജില്ലയിലെ പുഴക്കൽ ബ്ലോക്ക് പഞ്ചായത്തിലെ ഒരു ഗ്രാമമാണ് **അത്താണി**. വടക്കാഞ്ചേരി നഗരസഭയുടെ (വാർഡ് # 33) ഭാഗമാണിത്. തൃശൂർ ജില്ലാ ആസ്ഥാനത്തിന്  12 കിലോമീറ്റർ വടക്കായി ഈ ഗ്രാമം സ്ഥിതി ചെയ്യുന്നു. പുഴക്കലിൽ നിന്ന് ഈ ഗ്രാമത്തിലേയ്ക്ക് 8 കിലോമീറ്റർ ദൂരമുണ്ട്.  സർക്കാർ സ്ഥാപനമായ സ്റ്റീൽ ആൻഡ്‌ ഇന്റസ്റ്റ്രിയൽ ഫോർജിങ്ങ്സ് ലിമിറ്റഡ് ഇവിടെ സ്ഥിതിചെയ്യുന്നു. പോപ് പോൾ സ്ഥാപനം ഇതിനടുത്താണ്.

വ്യവസായ കേന്ദ്രം, മൊഡിക്കൽ കേളോജ്, മെഡിക്കൽ യൂണിവേഴ്സിറ്റി മുതലായവ ഇവിടെ സ്ഥിതി ചെയ്യുന്നു അത്താണി നല്ല ഒരു വ്യപാര കേന്ദ്രം കൂടിയാണ്. തൃശൂർ നിന്ന് ഏകദേശം 12 കിലോമീറ്റർ ദൂരത്തിൽ ഷെർണ്ണർ റോഡിലാണ് ഇത് സ്ഥിത ചെയ്യുന്നത്. പൂമല, പത്താഴകുണ്ട് ഡാമുകൾ, ചെപ്പാറ തുടങ്ങിയ സ്ഥലങ്ങളിലേയ്ക്ക് ഇവിടെ നിന്നും 1.5 കിലോമീറ്റർ ദൂരം മാത്രമാണ് ഉള്ളത്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
മർക്കോസ്

ക്രിസ്തീയബൈബിളിൽ പുതിയ നിയമത്തിലെ രണ്ടാമത്തെ പുസ്തകമായ മർക്കോസിന്റെ സുവിശേഷത്തിന്റെ ഗ്രന്ഥകാരനാണ് **മാർകോസ്** എന്നു വിശ്വസിച്ചു പോരുന്നു. എഴുപത് ശിഷ്യന്മാരിൽ ഒരാളായ ഇദ്ദേഹമാണ് അലക്സാണ്ട്രിയയിലെ സഭയുടെ സ്ഥാപകൻ. ഏപ്രിൽ 25ന് ആണ് മാർകോസിന്റെ തിരുനാൾ ആചരിക്കുന്നത്. ചിറകുള്ള സിംഹമാണ് ഇദ്ദേഹത്തിന്റെ ചിഹ്നം.
## അവലംബം

വർഗ്ഗം:ഏപ്രിൽ 25
വർഗ്ഗം:1-ആം നൂറ്റാണ്ടിൽ ജനിച്ചവർ
വർഗ്ഗം:പുതിയ നിയമം
ലാലൂർ

തൃശ്ശൂർ മുൻസിപ്പൽ കോർപ്പറേഷന്റെ വാർഡ് 49 ഉൾപ്പെടുന്ന സ്ഥലമാണ് **ലാലൂർ**. 108 ദുർഗ്ഗാക്ഷേത്രങ്ങളിൽ ഒന്നായ ലാലൂർ കാർത്ത്യായനി ക്ഷേത്രം ഇവിടെ സ്ഥിതി ചെയ്യുന്നു.

വർഗ്ഗം:തൃശ്ശൂരിന്റെ നഗരപ്രാന്തങ്ങൾ
കിച്ചങ്കനി

ടാൻസാനിയൻ നഗരമായ ദാർ എസ് സലാമിൽ നിന്നും 40 കിലോമീറ്റർ ദൂരെയുള്ള ഒരു ചെറിയ ഗ്രാമമാണ് **കിച്ചങ്കനി** (Kichankani).

## കിച്ചങ്കനി പുസ്തകശാല
വിദ്യാഭ്യാസപരമായി പിന്നാക്കം നിൽക്കുന്ന കിച്ചങ്കനിയിൽ ഒരു പുസ്തകശാല ഉണ്ടാക്കാൻ അവിടെ താമസിക്കുന്ന മലയാളിയായ സോമിയുടെ ശ്രമം ഈ ഗ്രാമത്തെപ്പറ്റി കേരളത്തിലെ ജനങ്ങളുടെ ശ്രദ്ധയാകർഷിക്കാൻ ഇടയാക്കി. കേരളത്തിൽ നിന്നും വിദേശങ്ങളിൽ നിന്നും പുസ്തകങ്ങൾ ശേഖരിച്ച് കിച്ചങ്കനിയിൽ തുടങ്ങുന്ന പുസ്തകശാലയിൽ എത്തിക്കുകയാണ് പ്രാഥമിക പരിപാടി. ഇതിലേക്ക് ദുബായിയിലെ ഒരു സ്കൂൾ ആയിരത്തിലേറെ പുസ്തകങ്ങൾ ലഭ്യമാക്കുകയുണ്ടായി. സ്വാഹിലി പുസ്തകങ്ങളോടൊപ്പം ഇംഗ്ലീഷ് ഭാഷ പരിശീലനവും ഈ പദ്ധതിയുടെ ഭാഗമായി വിഭാവനം ചെയ്യുന്നുണ്ട്. കിച്ചങ്കനി ഗ്രാമത്തിലെ ജനങ്ങൾക്ക് ശുദ്ധമായ കുടിവെള്ളം ലഭ്യമാക്കുന്നതിനായി കുഴൽക്കിണർ ഉണ്ടാക്കുവാനും പരിപാടിയുണ്ട്. ശേഖരിച്ച  ഏഴായിരത്തോളം പുസ്തകങ്ങൾ തരം‌തിരിക്കുവാനായി എറണാകുളത്ത് സംഘടിപ്പിച്ച പരിപാടി ഹർത്താൽ ദിനമായിരുന്നിട്ടു കൂടി തടസ്സപ്പെടാതെ നടന്നു. അൻപതിലേറെപ്പേർ പങ്കെടുത്ത ഈ പരിപാടിയിൽ വേർതിരിച്ച പുസ്തകങ്ങൾ ടാൻസാനിയയിൽ എത്തിക്കാൻ വേണ്ടിവരുന്ന ചെലവ് കൊച്ചിയിലെ ഒരു വിവരസാങ്കേതിക കമ്പനി വഹിക്കും. ഹർത്താൽ ദിനത്തിൽ സംസ്ഥാനത്തിന്റെ വിവിധ സ്ഥലങ്ങളിൽ നിന്നും വന്ന 53 പേർ എറണാകുളത്തുവച്ച് പുസ്തകങ്ങൾ വേർതിരിച്ച് ഡാറ്റാ എൻട്രി നടത്തി.

## അവലംബം

## പുറത്തേക്കുള്ള കണ്ണികൾ
* http://www.newindianexpress.com/states/kerala/Netizens-Script-History-with-Kichankani-Campaign/2015/03/16/article2715385.ece 
* http://www.mathrubhumi.com/static/others/special/story.php?id=531193 
* http://makealibrary.weebly.com/
* http://www.ubuntureads.com/?page_id=2 
* http://www.openthemagazine.com/shorts/smallworld/2015-02-07

വർഗ്ഗം:ടാൻസാനിയയിലെ ഗ്രാമങ്ങൾ
മിലിന്ദ ഗേറ്റ്‌സ്

ഒരു അമേരിക്കൻ ബിസിനസ്സുകാരിയും, സാമൂഹിക പ്രവർത്തകയുമാണ് **മിലിന്ദ ഫ്രഞ്ച് ഗേറ്റ്സ്**, (ജനനം: **മിലിന്ദ ആൻ ഫ്രഞ്ച്**; ഓഗസ്റ്റ് 15, 1964, ഡാലസ്, ടെക്സാസ്, യു.എസ്.) . പ്രമുഖ ബിസിനസ്സുകാരനായ ബിൽ ഗേറ്റ്സിന്റെ ഭാര്യയാണ് അവർ. ബിൽ ആൻഡ് മിലിന്ദ ഗേറ്റ്സ് ഫൗണ്ടേഷൻ എന്ന ജീവകാരുണ്യ സംഘടനയുടെ സഹസ്ഥാപകയാണ് അവർ. കുറേക്കാലം മൈക്രോസോഫ്റ്റ് കമ്പനിയിലും അവർ പ്രവർത്തിച്ചിട്ടുണ്ട്.
## സ്വകാര്യ ജീവിതം
1964 ഓഗസ്റ്റ് 15ന് അമേരിക്കയിലെ ടെക്സസിലാണ് മിലിന്ദ ജനിച്ചത്. റെയ്മണ്ട് ജോസഫ് ഫ്രഞ്ച് ജൂണിയർ, എലെയ്ൻ ആഗ്നസ് അമെർലാൻഡ് എന്നിവരാണ് മാതാപിതാക്കൾ. ഡ്യൂക്ക് യൂണിവേഴ്സിറ്റിയിൽ നിന്ന് കമ്പ്യൂട്ടർ സയൻസിലും, സാമ്പത്തികശാസ്ത്രത്തിലും ബിരുദം നേടിയിട്ടുള്ള അവർ, 1994ൽ മൈക്രോസോഫ്റ്റിൽ ജോലി ചെയ്തുകൊണ്ടിരിക്കുമ്പോൾ ബിൽ ഗേറ്റ്സിനെ കണ്ടുമുട്ടുകയും അവർ വിവാഹിതരാകുകയും ചെയ്തു. മൂന്ന് കുട്ടികളാണ് അവർക്കുള്ളത്.

## അവലംബം

## പുറത്തേയ്ക്കുള്ള കണ്ണികൾ

* The Bill & Melinda Gates Foundation
* 
* 
* 
* 
* 
* 
* 
* Melinda Gates Goes Public, *Fortune* magazine, January 4, 2008
* Melinda Gates Philanthropic Profile , GiveSmart.org, November, 2012

വർഗ്ഗം:1964-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വിവിയൻ ഡൊറോത്തിയ മെയ്ർ

പ്രമുഖ അമേരിക്കൻ ഛായാഗ്രാഹകയായിരുന്നു  **വിവിയൻ ഡൊറോത്തിയ മെയ്ർ**(ജ: ഫെബ്: 1, 1926 –മ: ഏപ്രിൽ 21, 2009) ന്യൂയോർക്ക് നഗരത്തിലെ തെരുവു ചിത്രങ്ങൾ പകർത്തുന്നതിലും നഗരത്തിലെ വാസ്തുശില്പങ്ങളുടെ ചിത്രങ്ങൾ പകർത്തുന്നതിലുമാണ് അവർ പ്രധാനമായും ശ്രദ്ധിച്ചിരുന്നത്.1950- 1960 കളിലെ തെരുവു കാഴ്ചകളായിരുന്നു മെയ് റിന്റെ കേന്ദ്രപ്രമേയം.

വിവിയന്റെ ജീവിതകാലത്ത് അവർ എടുത്ത ചിത്രങ്ങൾ കൂടുതലും വെളിച്ചം കണ്ടിരുന്നില്ല. നെഗറ്റീവുകൾ വികസിപ്പിച്ചെടുക്കാത്തതായിരുന്നു പ്രധാനകാരണം.കൂടാതെ ചിത്രങ്ങൾ പ്രസിദ്ധീകരിച്ചുകാണുന്നതിൽ അവർ അത്ര താത്പര്യം കാണിച്ചിരുന്നുമില്ല. 2007 ൽ ജോൺ മലൂഫ് നടത്തിയ പരിശ്രമം മൂലമാണ് അവരുടെ മിക്കചിത്രങ്ങളും  പുറം ലോകം കാണാൻ ഇടവന്നത്.

## പുറം കണ്ണികൾ
* John Maloof Collection website on Vivian Maier 
* Jeffrey Goldstein Collection website on Vivian Maier 
*Finding Vivian Maier – An Interview with Producer, Co-Director Charlie Siskel by Stephen Slaughter Head, PostMovie.net, April 3, 2014 
* "The Nanny's Secret" by William Meyers, *The Wall Street Journal*, January 3, 2012
* "Vivian Maier: The Unheralded Street Photographer"  by David Zax, Smithsonian Magazine, December 2011

## അവലംബം

വർഗ്ഗം:ഛായാഗ്രാഹകർ
ലൂക്കാ

ബൈബിളിലെ നാലു സുവിശേഷകരിൽ ഒരാളാണ് വിശുദ്ധ ലൂക്ക. സിറിയയിലെ അന്ത്യോക്യയിലെ ഹെല്ലനിസ്റ്റിക് നഗരമായിരുന്നു ലൂക്കായുടെ സ്വദേശം. ആദിമ സഭാപിതക്കന്മാർ, ലൂക്കായുടെ സുവിശേഷത്തിന്റെയും അപ്പസ്തോല പ്രവൃത്തികളുടെയും ഗ്രന്ഥകർത്താവായി ചൂണ്ടിക്കാണിക്കുന്നത് ഇദ്ദേഹത്തെയാണ്.

## അവലംബം

വർഗ്ഗം:ബൈബിൾ സുവിശേഷങ്ങൾ
വർഗ്ഗം:പുതിയ നിയമം
വർഗ്ഗം:അപൂർണ്ണ ജീവചരിത്രങ്ങൾ
വിനോദ് മേത്ത

മുതിർന്ന പ്രത്രപ്രവർത്തകനും ഔട്ട്‌ലുക്ക് മാസികയുടെ സ്ഥാപക എഡിറ്ററുമായിരുന്നു  **വിനോദ് മേത്ത**  (1942 - 8 മാർച്ച് 2015).  ഇന്ത്യ പോസ്റ്റ്, സൺഡേ ഒബ്‌സർവർ, ദ ഇൻഡിപെൻഡന്റ്, പയനിയർ എന്നീ പ്രസിദ്ധീകരണങ്ങൾ സ്ഥാപിക്കുന്നതിന് പിന്നിൽ പ്രവർത്തിച്ചു.
## ജീവിതരേഖ
ഇന്ത്യാവിഭജനത്തിന് മുന്പ് വടക്കൻ പഞ്ചാബിന്റെ ഭാഗമായിരുന്ന റാവൽപിണ്ടിയിൽ 1942 മേയ് 31നാണ്  വിനോദ് മേത്ത ജനിച്ചത്. മൂന്നു വയസുള്ളപ്പോൾ മേത്തയും കുടുംബവും ഇന്ത്യയിലേക്ക് കുടിയേറി. ലക്‌നൗവിൽ സ്കൂൾ വിദ്യാഭ്യാസവും സർവകലാശാല പഠനവും പൂർത്തിയാക്കി. പല ജോലികളും നോക്കിയ ശേഷം 1974ൽ പുരുഷന്മാർക്ക് വേണ്ടിയുള്ള മാഗസിനായ ഡെബോണെയറിന്റെ എഡിറ്റിംഗ് ജോലി ചെയ്തു.  1995ലാണ് മേത്ത ഔട്ട്‌ലുക്ക് സ്ഥാപിച്ചത്. 2012 ഫെബ്രുവരിയിൽ അദ്ദേഹം ഔട്ട്‌ലുക്കിന്റെ പത്രാധിപ സ്ഥാനം ഒഴി‌ഞ്ഞു. തുടർന്ന് ഉപദേശകന്റെ സ്ഥാനം വഹിച്ചു.

സഞ്ജയ് ഗാന്ധിയുടേയും മീനാകുമാരിയുടേയും ജീവചരിത്രം തയ്യാറാക്കിയത് മേത്തയാണ്. ഏറെ ശ്രദ്ധ നേടിയ 'ലക്‌നൗ ബോയ്' എന്ന പേരിൽ ആത്മകഥാംശമുള്ള ഓർമക്കുറിപ്പ് 2011ൽ മേത്ത പ്രസിദ്ധീകരിച്ചു. മാദ്ധ്യമ പ്രവർത്തകയായ സുമിതാ പോളാണ് ഭാര്യ.

ശ്വാസകോശ സംബന്ധമായ അസുഖങ്ങളെ തുടർന്ന്‌ ഡൽഹിയിലെ എയിംസ്‌ ആശുപത്രിയിൽ 2015 മാർച്ച് 7 നു അന്തരിച്ചു. 
## കൃതികൾ
*ബോംബെ
*എ പ്രൈവറ്റ് വ്യൂ
*ദ സഞ്ചയ് സ്റ്റോറി
*മീനാകുമാരി
*മിസ്റ്റർ എഡിറ്റർ
*ഹൗ ക്ലോസ് ആർ യു ടു ദ പി.എം
*ലക്നൗ ബോയ്
## അവലംബം

## പുറം കണ്ണികൾ
*A review of Lucknow Boy 
*Transcripts : The Radia Tapes contains all the leaked audio transcripts between Nira Radia and other high profile people

വർഗ്ഗം:മാദ്ധ്യമപ്രവർത്തകർ
വർഗ്ഗം:1942-ൽ ജനിച്ചവർ
ഫിയോന മുറ്റെസി

ആഫ്രിക്കൻ ചെസ് ചാമ്പ്യൻഷിപ്പ് നേടിയ ഏറ്റവും പ്രായം കുറഞ്ഞ ചെസ് താരമാണ് **ഫിയോന മുറ്റെസി**. 2010-ൽ 29-ാമത് ചെസ് ഒളിമ്പ്യാഡിൽ പങ്കെടുത്തു. തൊട്ടടുത്ത വർഷം ഉഗാണ്ടയിലെ ജൂനിയർ ചാമ്പ്യനായി. 40-ാമത് ചെസ് ഒളിമ്പ്യാഡിലെ പ്രകടനത്തിന്റെ അടിസ്ഥാനത്തിൽ വുമൺ കാൻഡിഡേറ്റ് മാസ്റ്റർ നേട്ടം സ്വന്തമാക്കി. ഉഗാണ്ടയുടെ ചെസ് ചരിത്രത്തിൽ ഈ നേട്ടം കൈവരിക്കുന്ന ആദ്യ വനിതയായി.  
## ജീവിതരേഖ
ഉഗാണ്ടയുടെ തലസ്ഥാനമായ കംപാലയിലെ കുപ്രസിദ്ധ ചേരിയായ കാത്ത്വേയിൽ ജനിച്ചു.  മൂന്നാം വയസ്സിൽ അച്ഛൻ എയ്ഡ്‌സ് ബാധിച്ച് മരിച്ചു. ഏറെ വൈകാതെ കൂടപ്പിറപ്പ് ജൂലിയറ്റ് പേരറിയാത്ത അസുഖം വന്ന് മരിച്ചു. സ്‌കൂൾ ഫീസ് കൊടുക്കാൻ അമ്മയ്ക്ക് ഗതിയില്ലാത്തതിനാൽ ആറാം ക്ലാസിൽ, ഒമ്പതാം വയസിൽ പഠിത്തം നിർത്തി. 2013 ൽ യു.എസിൽ നടന്ന ലോക വനിതാ ഉച്ചകോടിയിൽ ഗാരി കാസ്പറോവിനൊപ്പം കരുനീക്കി.  2016 ൽ പുറത്തിറങ്ങിയ മീരാ നായർ സംവിധാനം ചെയ്ത ക്യൂൻ ഓഫ് കാറ്റ്വെ എന്ന സിനിമ ഫിയോന മുറ്റെസിയുടെ ജീവിതത്തെ ആസ്പദമാക്കിയുള്ളതായിരുന്നു. . സ്‌പോർട്‌സ് ഇല്ലസ്ട്രറ്റഡിന്റെ മുൻ സീനിയർ റിപ്പോർട്ടറായിരുന്ന ടീം കർതെർസിന്റെ നിരൂപകശ്രദ്ധ പിടിച്ചുപറ്റിയ ക്വീൻ ഓഫ് കാത്ത്വേ എന്ന പുസ്തകമാണ് ഇതേ പേരിൽ വെള്ളിത്തിരയിലെത്തുന്നത്. 2012ൽ ഫിയോനയെക്കുറിച്ചിങ്ങിയ ഡോക്യുമെന്ററി ഏറെ ശ്രദ്ധിക്കപ്പെട്ടിരുന്നു.
## പുരസ്കാരങ്ങൾ
*വുമൺ ഓഫ് ഇംപാക്ട് പുരസ്‌കാരം
## അവലംബം

## പുറത്തേക്കുള്ള കണ്ണികൾ
* 
* Interview with Robert Katende and Phiona Mutesi by impactmania 
* Phiona Mutesi at chessgames.com, where the moves of each of her games in Women's Chess Olympiads can be viewed (scroll down there to links)
* "Queen of Katwe" A short documentary about Phiona Mutesi by Silent Images on YouTube

വർഗ്ഗം:ആഫ്രിക്കൻ കായികതാരങ്ങൾ
വർഗ്ഗം:ചെസ്സ് കളിക്കാർ
വർഗ്ഗം:1993-ൽ ജനിച്ചവർ
എൽ. ശങ്കർ

ഭാരതീയനായ ഒരു വയലിൻ വാദകനും സംഗീതസംവിധായകനും ആണ് **എൽ.ശങ്കർ**.(ലക്ഷ്മീനാരായണ ശങ്കർ. ജ:1950 ചെന്നൈ, തമിഴ്നാട്)

## ജീവിതരേഖ
ശ്രീലങ്കയിലെ ജാഫ്നയിൽ ബാല്യകാലം ചെലവിട്ട ശങ്കറിന്റെ പിതാവ് സംഗീതാദ്ധ്യപകനായിരുന്നു. മാതാപിതാക്കളിൽ നിന്നും സംഗീതപാഠങ്ങൾ അഭ്യസിച്ച ശങ്കർ നന്നേ ചെറുപ്പത്തിൽ തന്നെ പ്രശസ്തരായ പല സംഗീതജ്ഞന്മാർക്കും വയലിനിൽ അകമ്പടി നൽകുകയുണ്ടായി. ചെമ്പൈ, ശെമ്മാങ്കുടി എന്നിവർ അതിൽപ്പെടും. കർണ്ണാടക സംഗീതത്തിൽ താത്പര്യം പുലർത്തിയ ശങ്കർ പിൽക്കാലത്ത് പാശ്ചാത്യസംഗീതത്തിലും പ്രാഗല്ഭ്യം നേടുകയുണ്ടായി. പ്രശസ്ത വയലിൻ വാദകരായ എൽ. വൈദ്യനാഥൻ, എൽ. സുബ്രഹ്മണ്യം എന്നിവർ ശങ്കറിന്റെ സഹോദരങ്ങളാണ്. 

## പുറംകണ്ണി
* L. Shankar: The ''Downbeat'' profile (1978)

## സഹകരിച്ച ചിത്രങ്ങൾ
**[[The Last Temptation of Christ (film)|The Last Temptation of Christ]]* (1988) &ndash; Double violin, violin, vocals, composer, record producer
**[[Jacob's Ladder (film)|Jacob's Ladder]]* (1990) &ndash; Violin, vocals, performer, double violin
**[[Robin Hood (1991 film)|Robin Hood]]* (1991)
**[[Jennifer 8]]* (1992)
**[[White Sands (film)|White Sands]]* (1992) &ndash; Percussion, violin, vocals
**[[Ali (film)|Ali]]* (2001) &ndash; Writer, performer on Track: "Dreams"
**[[Rabbit-Proof Fence (film)|Rabbit-Proof Fence]]* (2002) &ndash; Double violin
**[[Queen of the Damned (film)|Queen of the Damned]]* (2002) &ndash; Vocals, double violin on Tracks: "Forsaken," "Redeemer," "System," "Slept So Long," "Not Meant for Me," "On the beach"
**[[The Passion of the Christ]]* (2004) &ndash; Composer, vocals, double violin
**[[Hidalgo (film)|Hidalgo]]* (2004) &ndash; Double violin
**[[Born into Brothels]]* (2004) &ndash; Performer on Track: "Sankarabaranam Pancha Nadai Pallavi"
**[[Heroes (TV series)|Heroes]]* (2006–2009) (TV series) &ndash; Vocals

## അവലംബം

വർഗ്ഗം:വയലിനിസ്റ്റുകൾ
വർഗ്ഗം:കർണ്ണാടകസംഗീതജ്ഞർ
ടി.സി. മാത്യു

ക്രിക്കറ്റ് സംഘടനരംഗത്ത് കേരളത്തിൽ പ്രവർത്തനം തുടങ്ങുകയും ബി.സി.സി.ഐ. വൈസ് പ്രസിഡന്റാകുകയും ചെയ്ത് വ്യക്തിയാണ് **ടി.സി. മാത്യു**. ഇടുക്കി ജില്ലയിലെ തൊടുപുഴ സ്വദേശിയാണ്.

## അധികാരങ്ങൾ
* 2015 മാർച്ച് മുതൽ ബി.സി.സി.ഐ. വൈസ് പ്രസിഡന്റ്. പശ്ചിമ മേഖലയുടെ പ്രതിനിധിയായാണ് മൽസരിച്ചത്. 
* കേരള ക്രിക്കറ്റ് അസോസിയേഷൻ പ്രസിഡന്റ്
* ദേശീയ ക്രിക്കറ്റ് അക്കാദമി ചെയർമാൻ
* 2014-ൽ ന്യൂസിലൻഡ് പര്യടനം നടത്തിയ ഇന്ത്യൻ ടീം മാനേജർ
* 2010-ൽ ഇംഗ്ലണ്ട് പര്യടനത്തിൽ ഇന്ത്യ എ ടീം മാനേജർ
* 2010 മുതൽ ബി.സി.സി.ഐ ഫിനാൻസ് കമ്മിറ്റിയിലും ദേശീയ ക്രിക്കറ്റ്  അക്കാദമിയിലും അംഗമാണ്.
* 2007 മുതൽ 2012 വരെ ബി.സി.സി.ഐ വർക്കിങ് കമ്മിറ്റി അംഗം
* 2007-ൽ സിംബാബ്‌വേ - കെനിയ പര്യടനത്തിലും ഇന്ത്യ എ ടീം മാനേജർ
* 2005 മുതൽ 2014 ജൂൺ വരെ സംസ്ഥാന അസോസിയേഷൻ സെക്രട്ടറി
* 2004-ൽ ശ്രീലങ്കൻ ടൂർ നടത്തിയ ഇന്ത്യൻ ടീം മാനേജർ
* 1997 മുതൽ 2005 വരെ കെ.സി.എയുടെ ട്രഷറർ  

## അവലംബം

വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ഇടുക്കി ജില്ലയിൽ ജനിച്ചവർ
വർഗ്ഗം:ക്രിക്കറ്റ് - അപൂർണ്ണലേഖനങ്ങൾ
പി. ജാനകിയമ്മ

കേരള ഹൈക്കോടതിയിലെ മുന് ജഡ്ജിയും സാമൂഹിക പ്രവർത്തകയുമായിരുന്നു ജസ്റ്റിസ് ജാനകിയമ്മ. ഹൈക്കോടതി ജഡ്ജിയാകുന്ന രണ്ടാമത്തെ വനിതയാണ് ജാനകിയമ്മ.
## ജീവിത രേഖ
പണിക്കത്ത് കുഞ്ഞു ലക്ഷ്മിയുടെയും അന്ചാത്ത് കുമാര കൈമൾ  എന്നവരുടെയും മകളായി 1920 ഏപ്രിൽ 21 നു തൃശ്ശൂർ ജില്ലയിൽ ജനിച്ചു.അവിവാഹിതയായിരുന്നു.
## പഠനം
എറണാകുളം ഗവ:ഗേൾസ്‌ ഹൈസ്കൂളിൽ നിന്ന്  ക്ലാസ്സും മഹാരാജാസ് കോളേജിൽ നിന്നും സ്മ്സ്കൃതത്തിലും ഗണിതത്തിലും ബിരുദം നേടി. മദ്രാസ്‌ ലോ കോളേജിൽ നിന്നും നിയമ പഠനവും പൂർത്തിയാക്കി.
## ഔദ്യോഗിക ജീവിതം
1942-ൽ അഭിഭാഷകയായി എൻരോൾ ചെയ്തു. 1944-ൽ  ഹൈക്കോടതിയിൽ അഭിഭാഷകയായി . 1956-ൽ ജുഡീഷ്യൽ സർവീസിൽ ചേർന്നു.

വർഗ്ഗം:ഇന്ത്യയിലെ ന്യായാധിപന്മാർ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1920-ൽ ജനിച്ചവർ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
റോസ് ദ്വീപ്

ആൻഡമാൻ നിക്കോബാർ ദ്വീപസമൂഹത്തിലെ ഒരു ദ്വീപാണ് **റോസ് ദ്വീപ്** - **Ross Island**. ഇത് പോർട്ട് ബ്ലെയറിൽ നിന്നും ഏകദേശം 2 കിലോമീറ്റർ കിഴക്കായി സ്ഥിതി ചെയ്യുന്നു. 1941-ൽ സംഭവിച്ച ഭൂകമ്പം വരെ ബ്രിട്ടീഷ് ഭരണത്തിന്റെ സിരാകേന്ദ്രമായിരുന്നു റോസ് ദ്വീപ്. 75 ഏക്കറാണ് ദ്വീപിന്റെ വിസ്തീർണ്ണം. ചീഫ് കമ്മീഷണറുടെ കാര്യാലയമായിരുന്നു ദ്വീപിൽ ഉണ്ടായിരുന്നത്. ഇപ്പോൾ ഇന്ത്യൻ നേവിയുടെ നിയന്ത്രണത്തിലാണ് റോസ് ദ്വീപ്. *റെജിനാൾഡ് റോസ്* എന്ന മറൈൻ നാവികന്റെ പേരിൽ നിന്നുമാണ് ദ്വീപിനു ഈ പേരു ലഭിച്ചത്.

ഇന്ത്യയിൽ നിന്നും തടവിനായി നാടു കടത്തിയ സ്വാതന്ത്ര്യസമരസേനാനികളെ ഉപയോഗിച്ചായിരുന്നു അവിടെ നിർമ്മാണം നടത്തിയിരുന്നത്. സെക്രട്ടേറിയറ്റ്, ബസാർ, ക്ലബ്ബുകൾ, പള്ളി, പ്രിന്റിങ് പ്രസ്, പോസ്റ്റ് ഓഫീസ്, ജലശിദ്ധീകരണശാല, ബേക്കറി, നീന്തൽക്കുളം തുടങ്ങിയ സൗകര്യങ്ങൾ ദ്വീപിൽ തടവുകാരെ ഉപയോഗിച്ച് നിർമ്മിച്ചു. 1942-ൽ ബ്രിട്ടീഷുകാരിൽ നിന്നു ജപ്പാൻകാർ ദ്വീപ് പിടിച്ചെടുത്തു. 1943-ൽ സുഭാഷ് ചന്ദ്രബോസ് ദ്വീപിൽ ത്രിവർണ്ണ പതാകയുയർത്തിയത് ചരിത്രത്തിന്റെ ഭാഗമാണ്. ബ്രിട്ടീഷ് നാവികപരിശീലന കേന്ദ്രവും ബാരക്കുകളും പവർഹൗസും ഭാഗികമായി തകർന്ന നിലയിൽ ഇവിടെ നിലകൊള്ളുന്നു.

200 മീറ്ററോളം കടലിലേക്ക് നീളുന്ന കടൽപാലത്തിന്റെ അവസാനഭാഗത്തായി 
*ദി ലോൺ സെയിലർ* എന്നറിയപ്പെടുന്ന നാവികന്റെ പ്രതിമ സ്ഥാപിച്ചിരിക്കുന്നു. 2010-ൽ ഈ പ്രതിമ രാജ്യത്തിനു സമർപ്പിച്ചു. ദ്വീപിന്റെ കിഴക്കേ തീരമായ ഫെറാർ ബീച്ചിൽ മാത്രമാണ് കടലിൽ ഇറങ്ങാൻ സാധിക്കുക. ദ്വീപിൽ യൂറോപ്പ്യൻ മാതൃകയിലുള്ള പള്ളിയും സെമിത്തേരിയും ഉണ്ട്. പോർട്ട് കോൺവാലിസ് ആണ് ദ്വീപിലെ തുറമുഖം.

## അവലംബം

## പുറത്തേക്കുള്ള കണ്ണികൾ
* India Travel 
* The Hindu  (daily newspaper)
* ചിത്രങ്ങൾ

വർഗ്ഗം:ആന്തമാൻ നിക്കോബാർ ദ്വീപുകളിലെ ദ്വീപുകൾ
ഡയലേഷനും ക്യൂറെറ്റാഷും

**ഡയലേഷനും ക്യൂറെറ്റാഷും** ഇംഗ്ലീഷ്: D&C dilatation and curettage OR dilation and curettage)-
ഗർഭാശയമുഖത്തിലൂടെ (uterine cervix) ഉപകരണങ്ങൾ കടത്തി നാളമുഖത്തെ താൽക്കാലികമായി വികസിപ്പിച്ച്(dilatation) ഗർഭാശയഭിത്തികളിലെ കോശങ്ങൾ ചുരണ്ടി (curettage) മാറ്റുന്ന ശസ്ത്രക്രിയയാണ് ഡി ആൻഡ് സി.രോഗനിർണയത്തിനും ചികിത്സാ ആവശ്യങ്ങൾക്കുമായി ഉപയോഗിക്കുന്ന ഒരു ഗൈനക്കോളജിക്കൽ നടപടിക്രമമാണിത്, ആദ്യ ത്രിമാസത്തിലെ ഗർഭം അലസൽ അല്ലെങ്കിൽ ഗർഭച്ഛിദ്രത്തിന് ഏറ്റവും സാധാരണയായി ഉപയോഗിക്കുന്ന രീതിയാണിത്.    

D&C സാധാരണയായി ഒരു ക്യൂററ്റ്  എന്ന ഉപകരണം ഉൾപ്പെടുന്ന ഒരു നടപടിക്രമത്തെ സൂചിപ്പിക്കുന്നു, ഇതിനെ *ഷാർപ്പ് ക്യൂറേറ്റാഷ്* എന്നും വിളിക്കുന്നു.  എന്നിരുന്നാലും, ചില സ്രോതസ്സുകൾ *ഡി&സി* എന്ന പദം ഉപയോഗിക്കുന്നത്, ഗര്ഭപാത്രത്തിലെ ഉള്ളടക്കങ്ങളുടെ വികാസവും നീക്കം ചെയ്യുന്ന പ്രക്രിയകളും ഉൾപ്പെടുന്ന ഏതെങ്കിലും പ്രക്രിയയെ സൂചിപ്പിക്കാൻ, മാനുവൽ, ഇലക്ട്രിക് വാക്വം ആസ്പിറേഷൻ എന്നിവയിൽ കൂടുതൽ സാധാരണമായ *സക്ഷൻ ക്യൂറേ*റ്റാഷ് നടപടിക്രമങ്ങൾ ഉൾപ്പെടുന്നു. 

## ഡി ആൻഡ് സി വേണ്ടി വന്നേക്കാവുന്ന സന്ദർഭങ്ങൾ
വ്യത്യസ്ത ക്ലിനിക്കൽ സൂചനകൾക്കായി, ഗർഭിണികളും അല്ലാത്തവരുമായ രോഗികളിൽ ഡി &#x26; സികൾ നടത്താം.

വളരെ വ്യാപകമായി ചെയ്യപ്പെടുന്നതും  ഏറെ സുരക്ഷിതവുമായ ഒരു മൈനർ ശസ്ത്രക്രിയയാണ് ഡി ആൻഡ് സി. ഈ പ്രക്രിയ വേണ്ടി വന്നേക്കാവുന്ന സന്ദർഭങ്ങളിൽ ചിലത്:
# ആർത്തവ സംബന്ധമായോ അല്ലാതെയോ യോനിനാളത്തിൽ നിന്നുമുള്ള അമിത രക്തസവ്രം, ക്രമം തെറ്റിയുള്ള രക്തസ്രവം, ആർത്തവ വിരാമത്തിനു ശേഷവും രക്തസ്രവം, ഇവയൊക്കെ കൂടുതൽ പരിശോധന അർഹിക്കുന്ന  അവസ്ഥകളാണ്. വിശദ പരിശോധയുടെ ഭാഗമായി കോശ പരിശോധന നടത്താൻ ഡി ആൻഡ് സി ചെയ്യാറുണ്ട്. പലപ്പോഴും രോഗഹേതുവായ കോശങ്ങൾ തന്നെ ഡി ആൻഡ് സിയിലൂടെ പൂർണ്ണമായും നീക്കം ചെയ്യപ്പെട്ടേക്കാം.
#ഫൈബ്രോയിഡുകൾ / പോളിപ്പുകൾ - ഗർഭാശയമുഴകൾ വിവിധ പ്രായങ്ങളിൽ പ്രത്യക്ഷപ്പെടാം. ഇവ വിട്ടുമാറാത്ത വേദന ജനിപ്പിക്കുന്ന വലിയ മുഴകളോ, താരതമ്യേന ചെറിയതോ ആവാം. നിരുപദ്രവകാരികളായ മുഴകൾ പക്ഷെ അർബുദരോഗത്തെ സംശിയിക്കാവുന്ന രീതിയിൽ ആയിരുക്കും കാണുക, ഇത് തിരിച്ചറിയാനാണ് ഡി ആൻഡ് സി ഉപകരിക്കുക.
#ക്യാൻസർ (endometrial cancer)- ക്യാൻസർ സംശയിക്കുകയോ, തിരിച്ചറിയുകയോ ചെയ്താൽ അദ്യ പടിയായി പരിശോധനയ്ക്കോ , സ്ഥിരീകരണത്തിനോ ഡി ആൻഡ് സി അനിവാര്യം തന്നെയായി ഗണിക്കപ്പെടുന്നു.

## റഫറൻസുകൾ
വർഗ്ഗം:ശസ്ത്രക്രിയ
വർഗ്ഗം:വൈദ്യശാസ്ത്രം - അപൂർണ്ണ ലേഖനങ്ങൾ
മഞ്ജുള അനഗാനി

ഗൈനക്കോളജിസ്റ്റും ലാപ്രോസ്കോപ്പിക് സർജനുമാണ് **മഞ്ജുള അനഗാനി**. വൈദ്യ മേഖലയിലെ സേവനങ്ങൾക്ക് 2015 ലെ പത്മശ്രീ പുരസ്കാരം ലഭിച്ചു. 
## പുരസ്കാരങ്ങൾ
*2015 ലെ പത്മശ്രീ പുരസ്കാരം
## അവലംബം

വർഗ്ഗം:വനിതാ ഭിഷഗ്വരർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യയിലെ വനിതാ ഭിഷഗ്വരർ
ഐബോൾ

മുംബൈ ആസ്ഥാനമായുള്ള ഒരു ഇലക്ട്രോണിക്സ് കമ്പനിയാണ് **ഐബോൾ** (**IBall** ). മൗസ് നിർമ്മാണവുമായി കമ്പനി 2001ൽ പ്രവർത്തനം ആരംഭിച്ചു. 2011ലെ കണക്കുപ്രകാരം കമ്പനി 21 വ്യത്യസ്ത ഉല്പന്നങ്ങൾ പുറത്തിറക്കുന്നുണ്ട്. കമ്പ്യൂട്ടർ അനുബന്ധ ഉപകരണങ്ങൾ, സ്മാർട്ട്ഫോണുകൾ, ടാബ്‌ലറ്റുകൾ എന്നിവയാണ് കമ്പനിയുടെ പ്രധാന ഉൽപ്പന്നനിര. സന്ദീപ് പരശ്രാംപുരയാണ് കമ്പനിയുടെ ഡയറക്ടർ.

പേഴ്സണൽ കമ്പ്യൂട്ടറുകളുടെ ഹാർഡ്‌വെയർ ഭാഗങ്ങളും കൂടാതെ മൗസ്, സിപിയു കാബിനെറ്റ്സ്, വെബ്കാംസ് എന്നിവയും കമ്പനി ഇറക്കുമതി ചെയ്യുന്നു. വീട്ടിൽ ഉപയോഗിക്കുന്നതും കമ്പ്യൂട്ടറിനുതകുന്നതുമായ സ്പീക്കറുകൾ, ഹെഡ്ഫോൺസ്, എം.പി.ത്രീ പ്ലെയറുകൾ, മൈക്രോഫോണുകൾ, എസ്.എം.പി.എസ്., എൽ.സി.ഡി. മോനിട്ടറുകൾ, യുഎസ്ബി ഫ്ലാഷ് ഡ്രവ്, ടാബ്‌ലെറ്റ്സ് (പെൻഡ്രൈവ്സ്), ബാർകോഡ് സ്കാനറുകൾ എന്നിവ കമ്പനി നിർമ്മിക്കുകയും ചെയ്യുന്നു.

## അവലംബം

വർഗ്ഗം:ഇന്ത്യയിലെ ഇലക്ട്രോണിക്സ് കമ്പനികൾ
ബെറ്റീന ശാരദ ബോമർ

നിരവധി വിദേശ സർവകലാശാലകളിൽ മതപഠന വിഭാഗത്തിലെ അദ്ധ്യാപികയായും ഗവേഷകയായും പ്രവർത്തിച്ചിട്ടുള്ള വനിതയാണ് **ഡോ. ബെറ്റീന ശാരദ ബോമർ**. ഇന്ത്യൻ പൗരത്വം സ്വീകരിച്ച ഇവർ ആസ്ട്രിയൻ സ്വദേശിയാണ്
## ജീവിതരേഖ
ആസ്ട്രിയയിൽ പ്രൊഫസർ എഡ്വേഡ് ബോമറുടെയും വലേറി ബോമറുടെയും മകളായി ജനിച്ചു. മ്യൂണിച്ച് സർവകലാശാലയിൽ നിന്നു ഹിന്ദു മത പഠനത്തിൽ ഡോക്ടറേറ്റ് നേടി. ഭാരതീയ ദർശനത്തിലും സംസ്കൃതത്തിലും ബനാറസ് സർവകലാശാലയിൽ ഗവേഷണം നടത്തി. വാരണാസിയിലെ അഭിനവഗുപ്ത ഗവേഷണ ലൈബ്രറിയുടെ ഡയറക്ടറാണ്.
## പുരസ്കാരങ്ങൾ
*പത്മശ്രീ (2015)
## അവലംബം

## പുറം കണ്ണികൾ
*വെബ്‌സൈറ്റ്

വർഗ്ഗം:പണ്ഡിതർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഏപ്രിൽ 12-ന് ജനിച്ചവർ
വർഗ്ഗം:അദ്ധ്യാപകർ
വർഗ്ഗം:1940-ൽ ജനിച്ചവർ
കോൺവാലിസ് തുറമുഖം

ആൻഡമാൻ നിക്കോബാർ ദ്വീപസമൂഹത്തിലെ ദ്വീപായ റോസ് ദ്വീപിലെ തുറമുഖമാണ് **പോർട്ട് കോൺവാലിസ്** - **Port Cornwallis**. 1973-ൽ കമ്മീഷൻ ചെയ്ത ഒരു വിളക്കുമാടം തുറമുഖത്തിനു സമീപം സ്ഥിതി ചെയ്യുന്നു.

## അവലംബം

വർഗ്ഗം:ആന്തമാൻ നിക്കോബാർ ദ്വീപുകളിലെ തുറമുഖങ്ങൾ
വർഗ്ഗം:ആന്തമാൻ നിക്കോബാർ ദ്വീപുകളിലെ വിളക്കുമാടങ്ങൾ
ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി പാലക്കാട്

കേരളത്തിലെ പാലക്കാട് ജില്ലയിൽ പ്രവർത്തിക്കുന്ന ഒരു ഐ.ഐ.ടിയാണ് **ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി പാലക്കാട്**. പുതുശ്ശേരി വെസ്റ്റിലെ 400 ഏക്കർ സ്ഥലത്താണു ഐ.ഐ.ടി. പ്രവർത്തിക്കുന്നത്. 2015 ഓഗസ്റ്റ് 3-നു താൽക്കാലിക ക്യാംപസ്സായ അഹല്യയിൽ ഐഐടി പ്രവർത്തനമാരംഭിച്ചു. പ്രൊഫസർ സുനിൽകുമാറിനാണ് ഡയറക്ടറുടെ ചുമതല. ആദ്യ ബാച്ചിൽ നാലു വിഷയങ്ങളിലായി 120 വിദ്യാർത്ഥികളാകും ഉണ്ടാകുക. 2014 ലെ യൂനിയൺ ബഡ്ജറ്റ് പ്രകാരം അനുവദിച്ച 5 ഐ.ഐ.ടികളിൽ ഒന്നാണിത്. 2019 ഫെബ്രുവരി മുതൽ കഞ്ചിക്കോടുള്ള നിള ക്യാമ്പസിൽ പ്രവർത്തനം ആരംഭിച്ചു . ഇപ്പോൾ 94 ഫാക്കൽറ്റി അംഗങ്ങളും, 978 വിദ്യാർത്ഥികളും, 63 അനദ്ധ്യാപകരും ഈ ക്യാമ്പസിലുണ്ട്. 
## കോഴ്സുകൾ
ഐഐടി പാലക്കാട് നിലവിൽ നാല് വർഷത്തെ ബാച്ചിലർ ഓഫ് ടെക്‌നോളജിയും (ബിടെക്) രണ്ട് വർഷത്തെ എംഎസ് പ്രോഗ്രാമുകളും വിവിധ എഞ്ചിനീയറിംഗ് വിഭാഗങ്ങളിൽ വാഗ്ദാനം ചെയ്യുന്നു. മറ്റ് ഐഐടികൾക്ക് സമാനമായി, ബിരുദ പ്രോഗ്രാമുകളിലേക്കുള്ള പ്രവേശനം ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി ജോയിന്റ് എൻട്രൻസ് എക്സാമിനേഷൻ (ഐഐടി-ജെഇഇ) വഴിയുള്ള യോഗ്യതയെ അടിസ്ഥാനമാക്കിയുള്ളതാണ്. അതിനുപുറമെ, സയൻസ്, എഞ്ചിനീയറിംഗ് എന്നീ എല്ലാ വിഷയങ്ങളിലും പിഎച്ച്.ഡി പ്രോഗ്രാമും വാഗ്ദാനം ചെയ്യുന്നു. ഇത് 2019 വർഷം മുതൽ രണ്ട് വിഷയങ്ങളിൽ മാസ്റ്റർ ഓഫ് ടെക്‌നോളജി (എം.ടെക്) വാഗ്ദാനം ചെയ്യുന്നു, അതിൽ സാധുവായ ഗേറ്റ് {എൻജിനീയറിങ്ങിലെ ഗ്രാജ്വേറ്റ് ആപ്റ്റിറ്റ്യൂഡ് ടെസ്റ്റ്} സ്‌കോർ ഉള്ള ഉദ്യോഗാർത്ഥികൾക്ക് അപേക്ഷിക്കാൻ അർഹതയുണ്ട്. 2019 മുതൽ, ഫിസിക്‌സ്, കെമിസ്ട്രി എന്നിവയിൽ എം.എസ്‌സി പ്രോഗ്രാമുകളും വാഗ്ദാനം ചെയ്യും. ഈ പ്രോഗ്രാമുകളിലേക്കുള്ള പ്രവേശനം IIT-JAM വഴിയാണ്.

ഐഐടി പാലക്കാട് നിലവിൽ 8 വിഭാഗങ്ങളുമായി പ്രവർത്തിക്കുന്നു 
* സിവിൽ എഞ്ചിനീയറിംഗ്
* കമ്പ്യൂട്ടർ സയൻസ് & എഞ്ചിനീയറിംഗ്
* ഇലക്ട്രിക്കൽ എഞ്ചിനീയറിംഗ്
* മെക്കാനിക്കൾ എഞ്ചിനീയറിംഗ്
* കെമിസ്ട്രി
* ഫിസിക്സ്
* മാത്തമാറ്റിക്സ്
* ഹ്യൂമാനിറ്റിസ്

## ചിത്രശാല

പ്രമാണം:IIT Palakkad campus building 2.jpg
പ്രമാണം:IIT Palakkad building 1.jpg
പ്രമാണം:IIT Palakkad campus parking area.jpg
പ്രമാണം:IIT Palakkad Campus buildings - hostel.jpg


## അവലബം

വർഗ്ഗം:പാലക്കാട് ജില്ല
വർഗ്ഗം:ഐ.ഐ.ടികൾ
ഇന്ദിര പോയിന്റ്

ഇന്ത്യൻ റിപ്പബ്ലിക്കിന്റെ ഏറ്റവും തെക്കേ അറ്റമാണ് **ഇന്ദിര പോയിന്റ്**. ആന്തമാൻ നിക്കോബാർ ദ്വീപുകളിലെ ഗ്രേറ്റ് നിക്കോബാർ ദ്വീപിന്റെ തെക്കേയറ്റത്തായി ഇത് സ്ഥിതി ചെയ്യുന്നു. 1985-ലാണ് ദ്വീപിനു മുൻ ഇന്ത്യൻ പ്രധാനമന്ത്രിയായിരുന്ന ഇന്ദിരാഗാന്ധിയുടെ പേരു നൽകിയത്. ഹെലിപ്പാഡോടു കൂടിയ ഒരു വിളക്കുമാടമാണ് ഇവിടുത്തെ പ്രധാന കാഴ്ച. മലേഷ്യ-മലാക്ക-ഇന്ത്യ റൂട്ടിൽ സഞ്ചരിക്കുന്ന കപ്പലുകൾക്കുള്ള വഴികാട്ടിയാണ് ഈ വിളക്കുമാടം.

## ചരിത്രം
1972 ഏപ്രിൽ 30-ന് ഇന്ദിര പോയിന്റിലെ ലൈറ്റ്ഹൗസ് പ്രവർത്തനക്ഷമമാക്കി. 2004-ലെ ഇന്ത്യൻ മഹാസമുദ്ര ഭൂകമ്പത്തിന്റെ പ്രഭവകേന്ദ്രത്തിൽ നിന്ന് 500 കിലോമീറ്റർ വടക്കായി സ്ഥിതി ചെയ്യുന്ന ഇതിന്റെ തെക്കേയറ്റം ഭൂകമ്പത്തിന് ശേഷം 4.25 മീറ്റർ (13.9 അടി) താഴ്ന്നുപോകുകയും തുടർന്നുണ്ടായ സുനാമിയിൽ നിരവധി നിവാസികളെ കാണാതാകുകയും ചെയ്തു. ലൈറ്റ്ഹൗസിന് സമീപം താമസിച്ചിരുന്ന പതിനാറ് മുതൽ ഇരുപത് വരെ കുടുംബങ്ങളും ലെതർബാക്ക് കടലാമകളെക്കുറിച്ച് പഠിക്കുന്ന നാല് ശാസ്ത്രജ്ഞരും സുനാമിയില് കാണാതായി.

## അവലംബം

വർഗ്ഗം:ആന്തമാൻ നിക്കോബാർ ദ്വീപുകളിലെ വിളക്കുമാടങ്ങൾ
വർഗ്ഗം:ആന്തമാൻ നിക്കോബാർ ദ്വീപുകൾ
വർഗ്ഗം:ഗ്രേറ്റ് നിക്കോബാർ ദ്വീപ്
വർഗ്ഗം:ഇന്ത്യയിലെ ദ്വീപുകൾ
സൊകോത്ര

അറബിക്കടലിൽ സ്ഥിതി ചെയ്യുന്ന, യെമന്റ ഭാഗമായ ഒരു ദ്വീപസമൂഹമാണ് **സൊക്കോട്ര **. യെമന്റെ തീരത്തിന് 250 മൈൽ ദൂരത്തായാണ് ദ്വീപിന്റെ സ്ഥാനം. നാലു ദ്വീപുകൾ കൂടിച്ചേരുന്നതാണ് ഇവിടുത്തെ ദ്വീപസമൂഹം. ഇതിൽ ഏറ്റവും വലിയ ദ്വീപായ സൊകോത്രയുടെ പേരിലാണ് ഇവ അറിയപ്പെടുന്നത്. ഏകദേശം രണ്ടായിരം വർഷങ്ങൾക്ക് മുമ്പാണ് സൊകോത്രയിൽ മനുഷ്യവാസം ഉണ്ടായതെന്ന് കരുതപ്പെടുന്നു. 50000-ത്തിൽ താഴെയാണ് ദ്വീപിലെ ജനസംഖ്യ. റോഡുകൾ ദ്വീപിൽ വളരെ കുറവാണ്. 2012 കാലയളവിലാണ് ദ്വീപിൽ ആദ്യമായി യെമൻ സർക്കാർ റോഡ് നിർമ്മിച്ചത്. യുനെസ്‌കോ ദ്വീപിനെ ലോക പ്രകൃതിദത്ത പൈതൃകകേന്ദ്രമായി പ്രഖ്യാപിച്ചിട്ടുണ്ട്.

825 ഓളം അപൂർവ്വങ്ങളായ സസ്യജാലങ്ങളാണ് ദ്വീപിലുള്ളത്. ഇവയിൽ മൂന്നിലൊന്നു ഭാഗമെങ്കിലും ഭൂമിയിൽ ഇവിടെ മാത്രമാണ് കാണപ്പെടുന്നത്. ഇവിടെ കാണപ്പെടുന്ന ഉരഗവർഗ്ഗങ്ങളിലും 90 ശതമാനത്തോളം ഇനങ്ങൾ ഇവിടെ മാത്രമാണ് കാണപ്പെടുന്നത്. ദശലക്ഷക്കണക്കിനു വർഷം മുൻപ് വൻകരകളിൽ സംഭവിച്ച മാറ്റങ്ങളും പരിണാമങ്ങളും സൊകോത്രയെ ബാധിച്ചിട്ടില്ലെന്നു കരുതപ്പെടുന്നു. ഡ്രാഗൺസ് ബ്ലഡ് ട്രീയാണ് ദ്വീപിലെ ഏറ്റവും ആകർഷകമായ വൃക്ഷം. ഡെസെർട്ട് റോസ് എന്ന മരവും ഇത്തരത്തിൽ ഒന്നാണ്. വിവിധങ്ങളായ 140 തരം പക്ഷികളെയാണ് ഇവിടെ കണ്ടെത്തിയിട്ടുണ്ട്. ഇവയിൽ പത്തോളം എണ്ണം ഭൂമിയിൽ മറ്റൊരിടത്തും കണ്ടെത്തിയിട്ടില്ലാത്തവയാണ്.

കടുത്ത ചൂടും വരൾച്ചയുമാണ് ദ്വീപിലെ കാലാവസ്ഥ. ചുണ്ണാമ്പുകല്ല് അടിഞ്ഞ് തീരപ്രദേശങ്ങളിൽ വലിയ കുന്നുകൾ രൂപപ്പെട്ടിരിക്കുന്നു. 1500 മീറ്ററിൽ അധികമാണ് പലയിടങ്ങളിലും ഉയരം. മത്സ്യബന്ധനം, മൃഗപരിപാലനം, കൃഷി തുടങ്ങിയവയാണ് ഇവിടുത്തെ ജനങ്ങളുടെ പ്രധാന ഉപജീവനമാർഗങ്ങൾ.

## ചരിത്രം

## അവലംബം

## പുറത്തേക്കുള്ള കണ്ണികൾ

* Socotra Governance and Biodiversity Project, UNDP Yemen, 2008–2013
* LA Times photogallery
* Royal Botanic Garden, Edinburgh: ''Soqotra's Misty Future''  (see page 5 for information on  dragons' blood)
* Regional map of Socotra 
* Global organisation of Friends for Soqotra in any aspect based in Edinburgh, Scotland
* Audio interview with Socotra resident
* Carter, Mike. ''The land that time forgot'' The Observer. Sunday April 16, 2006.
* A Historical Genealogy of Socotra as an Object of Mythical Speculation, Scientific Research & Development Experiment 
* SCF Organisation 
* An article in T Style Magazine – NYTimes
* "Suḳuṭra" in the Encyclopaedia of Islam
* Socotra Information Project
* scishow socotra youtube
* "15 Pictures Of 'The Most Alien-Looking Place On Earth'" - photo essay

വർഗ്ഗം:യുനെസ്കോ ലോകപൈതൃകസ്ഥാനങ്ങൾ
വർഗ്ഗം:യെമനിലെ ദ്വീപുകൾ
വർഗ്ഗം:ആഫ്രിക്കയിലെ ദ്വീപുകൾ
വർഗ്ഗം:സൊകോത്ര
ഡ്രാഗൺസ് ബ്ലഡ് ട്രീ

ഇന്ത്യൻ മഹാസമുദ്രത്തിൽ സ്ഥിതി ചെയ്യുന്ന ദ്വീപസമൂഹമായ സൊകോത്രയിലെ തദ്ദേശീയമായ വൃക്ഷമാണ് **ഡ്രാഗൺസ് ബ്ലഡ് ട്രീ**  ദ്വീപിലെ ഏറ്റവും ആകർഷകമായ ഈ വൃക്ഷത്തിനു ഒരു വലിയ കുടയുടെ രൂപമാണ്. മരത്തിന്റെ ചുവന്ന നിറത്തിലുള്ള നീര് വ്യാളിയുടെ രക്തമാണെന്ന വിശ്വാസത്തിൽ നിന്നാണ് ഇതിനു ഡ്രാഗൺസ് ബ്ലഡ് ട്രീ എന്ന പേരു ലഭിച്ചത്. വസ്ത്രങ്ങളിൽ നിറം പിടിപ്പിക്കാനും മരുന്നിനായും ഇതിന്റെ നീരുപയോഗിക്കുന്നു. പെയ്ന്റും വാർണിഷുമായി ഇത് ഇന്നും ഉപയോഗിക്കുന്നു.
## അവലംബം

## പുറത്തേക്കുള്ള കണ്ണികൾ

വർഗ്ഗം:സൊകോത്രയിലെ വൃക്ഷങ്ങൾ
വർഗ്ഗം:ഡ്രസീന
ഗ്വാൻലോങ്

റ്റിറാനോസോറിഡ് ജെനുസിൽ പെട്ട ഒരു ദിനോസർ ആണ് **ഗ്വാൻലോങ്**. ഇവ ഉൾപ്പെടുന്ന പ്രോസെറാറ്റോസൗറിഡ് കുടുംബത്തിലെ ഏറ്റവും പുരാതനമായ ഉപവർഗം ആണ് ഇവ.
ഏകദേശം 3 മീറ്റർ മാത്രം നീളം വരുന്ന ഇവയുടെ ഫോസ്സിൽ  കിട്ടിയിടുള്ളത് ചൈനയിൽ നിന്നും ആണ് . പേരിന്റെ അർഥം കിരീടം വെച്ച വ്യാളി എന്നാണ് . ചൈനയിലെ ഷിഷുഗൗ സൈറ്റിലെ ഓക്സ്ഫോർഡിയൻ കാലഘട്ടത്തിൽ നിന്ന് രണ്ട് ദിനോസറുകളുടെ ഫോസിലുകൾ ലഭിച്ചിട്ടുണ്ട്.
 
## ചിത്രശാല

Guanlong scale.png|*Guanlong* compared to a human in size
Guanlong.jpg|ഫോസ്സിൽ  
Guanlong wucaii head.jpg
Guanlong wucaii by durbed.jpg


## അവലംബം

## പുറത്തേക്കുള്ള കണ്ണികൾ
*Pictures of newly discovered tyrannosaur
*(BBC News), "Oldest T. rex relative unveiled" 8 February 2006
*(''National Geographic''), "Tyrannosaur Trap" July 2008  Accessed 17 June 2008

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:ഏഷ്യൻ ദിനോസറുകൾ
ബിമല പോഡർ

ഇന്ത്യയിലെ ഒരു പ്രമുഖ വനിതാ സാമൂഹ്യപ്രവർത്തകയും സാംസ്കാരിക പ്രവർത്തകയുമാണ് **ബിമല പോഡർ**. വാരണാസി ആസ്ഥാനമായി സാംസ്കാരിക പ്രവർത്തനങ്ങളും ഗവേഷണങ്ങൾക്കും നേതൃത്വം നൽകുന്ന "ജ്ഞാനപ്രവാഹ" എന്ന സംഘടനയുടെ സ്ഥാപക നേതാവാണ്‌.

## ജീവിത രേഖ
ഉത്തർപ്രദേശിലെ വാരണാസിയിലായിരുന്നു ബിമല പോഡരിന്റെ ജനനം.

## ലഭിച്ച പുരസ്കാരങ്ങൾ
സാമൂഹ്യ മേഖലയിലെ ഇവരുടെ സേവനങ്ങൾക്ക് 2015-ൽ ഭാരത സർക്കാർ പത്മശ്രീ പുരസ്കാരം നൽകി ആദരിച്ചിരുന്നു.

## അവലംബം


വർഗ്ഗം:ജീവിച്ചിരിക്കുന്നവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:അപൂർണ്ണ ജീവചരിത്രങ്ങൾ